Neuritis - Wikipedia, entziklopedia askea.\nNeuritisa nerbio baten edo batzuen hantura da; hantura honek eragindako kaltea. Zein nerbio hondatzen den, halako sintomak izaten dira: zentzumena gal daiteke hari dagokion nerbioak hondatzen badira, eta higidura nerbio eragileak hondatzen direnean. Neuritisaren eragile nagusiak infekzioak eta pozoidurak dira.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-02-03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Home Movie Day - Actualidad - - Nafarroako Filmoteka\nUrriak 17 ostegunean, Nafarroako Filmotekak beste behin ere ospatuko du Home Movie Day, etxeko eta zaleen zinemari eskainitako nazioarteko eguna.\nMugimendu hori Ameriketako Estatu Batuetan hasi zen 2002an (aurten bere XVII. edizioa ospatuko du) filmen artxiboen espezialista talde baten eskutik. Izan ere, jendeari norbanakoen oroitzapen zinematografikoak gordetzearen garrantzia ezagutzera eman nahi zioten. Ordutik, ekitaldi hori hazten joan da eta egun hamabi herrialdetan batera ospatzen den jaialdia da.\nAurreko edizioetan bezala, gure zinematekako erakusketa Filmotekako Artxiboan materiala utzi duten zaleen aitortzara dago zuzenduta batez ere. Emandako materialari esker, mugimendu-irudiaren ondare historikoa aberasten laguntzen dute. Saioan azkenaldian Filmen Artxiboan jasotako gordailuen atalak ikusi ahalko dira. Ondorengo hauek filmatutako atalak erakutsiko dira: Antonio Alonso, Luis Mayor, Luis Urriza, Juan Cruz Alli, Inocencio Aierbe, Víctor Martínez de Lizarraga eta Elizalde Fernández familia.\nEz bota zure film zaharrak! Nafarroako Gobernuko Filmen Artxiboak super 8mm, 8mm, 9,5mm eta 16 mm-ko zure filmak jasotzen ditu ondoren gorde, katalogatu eta artxibatzeko. Emandako materiala digitalizatuko da kontsulta eta dokumentazioa errazteko eta senideei edukiaren kopia emateko.


Greba, negoziazioen zain | Gizartea | Berria\nGreba, negoziazioen zain\nKristau Eskolan hilabeteko grebari ekin diote: sindikatuek «erantzun positiboa» ikusi dute; patronalak, txikia. Bilerak egiten jarraituko dute aldeek, ituna lortzeko\nBilboko Indautxu auzoko Jesuitak ikastetxea, atzo goizean: langile batzuk protestan eskola atarian, eta guraso eta ume batzuk ikastetxera sartzen. M. DEL VALLE / FOKU Tamaina handiagoan ikusi\nAkordiorik ez dago oraingoz, eta hilabeteko greba hasi dute Kristau Eskolan. Azken unera arte negoziatu zuten herenegun arratsean, eta baita atzo ere; pausoak eman dituztela diote aldeek, baina ez dago adostasunik. Hortaz, atzo mobilizazioak hasi zituzten Arabako, Bizkaiko eta Gipuzkoako eskola erlijiosoetan. Sindikatuen esanetan, «erantzun positiboa» izan du deialdiak langileen aldetik; Kristau Eskolaren arabera, ordea, bost beharginetik bakarrak jo du lanuztera. Kontuan izatekoa da gutxieneko zerbitzuak areagotu egin dituela Eusko Jaurlaritzak. Adostasunik ez badago, abenduaren 5era arte egingo dute greba. Familiak erdian harrapatuta daude: soluzioa eskatu dute.\nIkastetxeetan nabaritu zuten greba atzo. Bilbon, Indautxu auzoko Jesuitak ikastetxean, adibidez, goizeko lehen orduan protesta egin zuten grebara jo duten langileek. Ordutsu berean, guraso andana bat zebilen atzera-aurrera. Etsita daude gehienak. «Espero genuen, baina honek ezin du horrela jarraitu: negoziazio bat arazo bihurtu dute denek». Adostasunerako deia egin zuen ama batek ikastetxe atarian.\nLuze doa gatazka, izan ere; azken bi ikasturteetan, 27 egunetan jo dute langileek grebara, eta hilabeteko deialdia dute orain. Azken egunetan urratsak egin dituzte negoziazioetan, orain arte ikusi gabeak: mahai berean eseri dira sindikatuak, patronala eta Eusko Jaurlaritzako Hezkuntza Saila, eta Lan Harremanen Kontseiluko kide bat ari da bitartekari lanean.\nAkordiorik ez dago oraingoz, ordea, eta «nekatzen» hasita daude familiak, areago hilabeteko greba deialdia ikusita. «Gehiegizkoa iruditzen zait. Greba giro iraunkor honek kalte egiten dio haurren hezkuntza prozesuari». Umeen eskubideez mintzo da ama bat: «Greba eskubidea bai, baina iruditzen zait ahazten ari zaiela haurren hezkuntza eskubidea».\nEskolarik ez, zaintza bai\nNegoziazioek fruiturik emango ote duten, horren zain daude alde guztiak. Nahiz eta greba hasi, bilerak egiten jarraituko dute. Atzo ere beste bilera bat egin zuten. ELA sindikatuko ordezkari Miren Zubizarretak aitortu du bileretan «aurrerapauso esanguratsuak» eman dituztela, baina tentuz hitz egin du: «Oraindik ez dago ezer itxita». Kristau Eskolako zuzendari Mikel Ormazabalek ere adierazi du urratsak egin dituztela, eta gertu sumatzen du akordioa. Antzera mintzatu da Iñigo Urkullu, Eusko Jaurlaritzako lehendakaria: «asko» aurreratu dutela egunotan, eta «itxaropena» daukala.\nAkordioa lortzeko aldarriarekin, manifestazioak egin zituzten langileek eguerdian. Ehunka lagun bildu ziren mobilizazioetan, eta, sindikatuen esanetan, horrek agerian uzten du beharginen egonezina. ELAk dauka gehiengoa Kristau Eskolan, eta harekin bat eginda daude LAB, Steilas eta CCOO; batasun horretan egon da orain arte UGT, baina ez da ados azaldu hilabeteko deialdiarekin.\nProtestara deitu duten sindikatuen arabera, lau langiletik hiruk egin zuten grebarekin bat atzo; Kristau Eskolak %19ra jaitsi du parte hartzea. Gutxieneko zerbitzuak aurreko aldietakoen bikoitza dira, Jaurlaritzak hala erabakita: Haur eta Lehen Hezkuntzan, bi irakasle ehun ikasleko, eta Bigarren Hezkuntzan, hiru irakasle.\nIkasleak norbaiten ardurapean daude beti. «Haurrak zainduta daude une oro; moldatzen gara gutxieneko zerbitzuekin eta lanera datozen gainerako irakasleekin», azaldu du guraso batek. Ez dute ohiko eskolarik ematen, halere, eta ikastorduak galtzearekin kezkatuta daude: «Patioan edo filmak ikusten ematen dute denbora». Akordioa lehenbailehen lortzeko eskatu dute, hortaz. Negoziatzen jarrai dezatela eta ados jar daitezela, eskari hori da nagusia: «Hitz eginez konpon daiteke». Izan ere, erdian harrapatuta ikusten dute beren burua. «Ez dakigu zenbat luzatuko den hau. Zain gaude. Kontatzen diguten apurra soilik dakigu».


Informatika hezkuntzan. Atzeraka. • ZUZEU\nIritzia. Anekdota batetik abiatuta hezkuntza sistema publikoan ohikoak diren arazoei buruzko gogoetatxoa.\nhezkuntza, irazkia, iritzia, premia\n2 pentsamendu “Informatika hezkuntzan. Atzeraka.”-ri buruz\njuan 2011-06-16 22:53\nArazo horrekin aspaldian topo egin nuen, linux erabiltzen baitut. Bira asko eman ondoren, eta nire onetik ia aterata nengoenean, konturatu nintzen orri horretara jo behar nuela (jarri duzun bigarren irudira), eta bertan idatzi behar nituela erabiltzailearen izena eta pasahitza. Gero, “laster markak” menuko helbide bat hartu nuen, eta eskatzen zuenean orri seguru horretatik atera nahi ote nuen, edo horrelako zerbait, “Ados” aukeratu nuen, eta horrela sartu nintzen interneten. Geroztik horrela egiten dut.\ngorkaazk 2011-06-17 09:59\nBai, Juan, nik ere neure kabuz ikasi behar izan dut irazki horretatik aurrera egiten, zuk diozuk legez. Baina kontua da orain lehen baino denbora gehiago galtzen dudala. Irazkia behin eta berriro ateratzen da. Mezu honi erantzuteko, esate baterako. (Hiruzpalau aldiz atera zait dagoeneko). Job santuaz gogoratzen hasia naiz dagoeneko.\nPosta-e bat bidali nahi, eta ezin, irazkia, mezu bat, post bat, iruzkin bat argitaratu nahi eta ezin. Irazkia.\nEz dakit zer egin. Nire kexak paper batean idatzi, papera botila batean sartu ondo estali eta itsasora edo SALEkoei idatzi…\nSALEkoei idazten saiatu naiz eta JUNIPER NETWORKS…


Bermeoko Kafe Antzokia (BKA) laster zabalik Sustatu.eus - Teknologia albisteak\nBermeoko Kafe Antzokia (BKA) laster zabalik\n2008-04-08 : 09:04\nBere denbora eraman du baina, heltzear dago Bermeotar askok hain gogotsu itxaron dioten momentua. Datorren Apirilaren 18an Bermeoko Kafe Antzokiak (BKA) bere ateak zabalduko ditu.\nGauza on guztiak bezalaxe, honek ere itxaronarazi egin digu Bermeotar eta inguruko jende askori. Itxaronaldiak, baina, bere egunak bukatzear ditu, izan ere, datorren Apirilaren 18an, ostirala, Bermeoko Kafe Antzokiak, BKA, ateak irekiko dizkio jendeari.\nEguerdiko 12etan izango da inaugurazio ofiziala, non, zinta ebaketa, ohorezko aurreskua, txalaparta, dantzariak, trikitixa eta beste hainbat ekintzaz gozatzeko aukera izango dute bertara hurbiltzen direnak.\nArratsaldean, 19tan zehazki, herri inaugurazioa ospatuko da Antzokian eta hemen ere hainbat ekintzaz gozatzeko aukera izango dute bertaratuek (magia saioak, Bermeoko abesbatza...).\nHau guztia gutxi balitz, hurrengo egunean, larunbatean, Ken 7 talde euskaldunak bere disko berria aurkeztuko du BKAn gabeko 10etatik aurrera. Sarrerak Apirilaren 17an jarriko dira salgai bertako leihatilan 17etarik aurrera 5ren truke. Honetaz gain beste hainbat eta hainbat ekintza ere antolatuak ditu jada Kafe Antzokiak, beraz, inguruetakoek ez dute aitzakiarik etxean gelditzeko.


Sune Bergström - Wikipedia, entziklopedia askea.\nSune Karl Bergström (Stockholm, 1916ko urtarrilaren 10a - ib., 2004ko abuztuaren 15a) biokimikari suediarra izan zen.\nKungsholms parish (en) eta Stockholm, 1916ko urtarrilaren 10a\nStockholm, 2004ko abuztuaren 15a (88 urte)\nStockholmgo Errege Institutu Karolinjioan ikasi zuen, eta gero biokimikako irakaslea izan zen ikastetxe horretan. Prostaglandinak ikertu zituen, eta bera izan zen hormona horiek forma puruan bakartu zituen lehena. 1982an, Fisiologia eta Medikuntzako Nobel saria eman zioten, prostaglandinen fisiologiari eta biokimikari buruz egindako ikerlanengatik.\nMultimedia: Sune Bergström\nAzken aldaketa 25 martxoa 2019(e)an, 21:03(e)tan\nOrriaren azken aldaketa: 25 martxoa 2019, 21:03.


Barizeak haurdunaldian - Varikosette\nHaurdunaldian barizeen sintomak eta tratamendua\nHaurtxo baten zain egotea, zalantzarik gabe, sexu justuagoko edozein ordezkarien bizitzako une zoragarria da. Baina askotan antsietate eta konplikazio ugari izaten ditu. Horietako bat haurdunaldian barizeak dira. Fetuaren hazkundeak estres handia jartzen du emakumearen hanketan, ontziek batzuetan ez dute jasaten eta gaitz desatsegin hori gertatzen da. Itxura estetikoa ez ezik, osasunarentzat eta baita bizitzarako ere nahiko arriskutsua izan daiteke. Horri buruzko informazio gehiago artikuluan.\nPatologiaren kausa nagusiak\nHaurdun dauden emakumeen barizeak nahiko arruntak dira; hirugarren emakume bakoitza horren aurrean dago.\nHainbat arrazoi daude haurdunaldian barizeak agertzeko:\nOdolaren osaera aldatu egiten da, haurdunaldian fibrinogenoak gora egiten du. Odolaren biskositatearen "erantzule" da. Horrek esan nahi du odola loditu egiten dela, ontzietatik mugitzea zailagoa dela eta odol jario normala eten egiten dela. Hori dela eta, zainak ezin dira jasan eta zabaldu. Era berean, fibrinogenoaren hazkundearekin batera, odol koaguluak izateko probabilitatea handitzen da.\nProgesterona odolean haztea faktore desegokia da odol hodietan. Izan ere, hormona horrek umetokiaren tonua murrizten du, gorputza abortua eta jaiotza goiztiarretik babestuz. Eta honekin batera, tonu baskularra gutxitzen da.\nOdol-bolumena ia bikoiztu egiten da haurdunaldian; gehikuntza horrek ontziak ezohiko odol-bolumenari aurre egin eta deformatuta egotea eragiten du.\nArestian aipatu bezala, fetuaren hazkundeak presio handiagoa sortzen du ontzietan.\nGainera, emakumeak haurdunaldian barizeak garatzeko zeharkako faktore kaltegarriak izan ditzake:\npisua azkar irabaztea;\nzuntz eta bitaminen presentzia nahikoa haurdun dauden emakumeen dietan;\nHaurdunaldian ama batek barizeak izan baditu hanketan, baliteke bere alabak arazo hori izatea.\nBarizearen sintomak haurdunaldian\nGaixotasunaren hasieran, baliteke emakumeak sintomarik ez izatea. Ondoren armiarma zainak eta erretikuluak agertzen dira. Baina jende gutxik egiten die arreta. Baina arratsaldeetan hanken hantura agertzen denean, baita gaueko karranpak ere, asko larrituta daude dagoeneko.\nOrduan zainak begi hutsez ikusten dira, hanken azalaren azalera "ateratzen" dira. Horrek itxura hondatu ez ezik, kezka ere sortzen du. Azken finean, are okerragoa izan liteke! Izan ere, zain dilatatuetan odol-koaguluak sor daitezke eta horrek dagoeneko emakumearen eta fetuaren bizitza mehatxatzen du.\nEzinezkoa da haurdunaldian barizeak guztiz sendatzea, erditu ondoren bakarrik kendu ahal izango duzu patologia.\nGainera, haurdunaldian barizeetan hankak dituztenez, kezkatuta daude:\narazotsua ibiltzean (batzuetan hankak hainbeste puzten dira, oinez ibiltzea zailtzen baita);\nhanketan minak ateratzen.\nJakina, haurdun dauden emakume askok sintoma horiek kentzea amesten dute. Horretarako, flebologo edo zirujau batekin jarri behar duzu harremanetan, hark zer egin behar duen esango dizu.\nHaurdunaldian barixak ez daude hanketan.\nBarizeak ere badaude:\nondestea (hemorroideak bezala ezagunagoa).\nHaurdun dauden emakumeen artean barize ohikoenak beheko muturrak eta hemorroideak dira. Azken horrek arazo asko dakar emakumeari: hesteetako mugimenduak eta odola aulkietan. Haurdunaldian barizeen tratamendua garaiz hasten ez bada, arazo handiak egon daitezke, hala nola: zainetako hemorragia. Hori gerta ez dadin, medikuarekin harremanetan jarri behar duzu garaiz. Haurdunaldian barizeak nola tratatu esango dizu.\nGaur egun, haurdun dauden emakumeentzako barizetarako erremedio ugari dago. Baina oso arriskutsua da zuk zeuk errezetatzea. Droga askok kontraindikazio larriak dituztelako. Medikuak amari edo haurtxoari kalte egingo ez dion tratamendu egokia aginduko du.\nHaurdun dauden emakumeen barizetarako terapia normalean ahoz hartutako drogek eta kanpoko erabilerarako ukenduek osatzen dute. Baina merezi du arreta jartzea: horietako batzuk ezin dira lehen hiruhilekoan erabili.\nMedikuntza errezeta tradizionalak ere erabil ditzakezu haurdun dauden emakumeen barizeak tratatzeko. Baina lehenik eta behin medikuarekin kontsultatu behar duzu, errezeta horietako asko haurraren bizitzarako kaltegarriak izan daitezkeelako.\nBorroka metodo herrikoiak\nHemen daude haurdun dauden emakumeentzako ohiko medikuntza errezeta erabilgarri batzuk:\nSagar sagardo ozpina.Barizeek eragindako hanken eremuak igurtzi ditzakete edo ahoz har daitezke, baina dosi berezi batean bakarrik. Ur edalontzi bati koilaratxo bat baino gehiago gehitu behar diozu eta egunean behin edan. Tratamendu hori egin eta hilabeteko epean, aldaketa positiboak agertuko dira.\nGaztainondoa.Landare hau beti dago barizeak tratatzeko lehen postuan. Pareta baskularra primeran indartzen duelako, hantura arintzen du, karranpak eta hanketako astuntasuna arintzen ditu. Medikuarekin ados, zainak gaztain tindurekin igurtzi eta barruan edan ditzakezu. Tintura egunean bi aldiz hartu behar duzu, tanta kopuru jakin bat, medikuak aginduko duena. Hamar egun igarota, atsedena hartu behar duzu. Ondoren harrera errepikatu daiteke.\nTomate berdeak.Beharrezkoa da tomatea erditik moztea luzetara, eta ondoren hanka minetan erantsi. Beharrezkoa da eduki erretze sentsazioa agertu arte. Batzuek oinetan lotzen dituzte gau osoan, goizean garbitu ur hotzarekin.\nKalanchoe tincturezure oinak igurtzitzeko erabil daiteke, egunero hiru hilabetez egin behar da.\nPatatak.Beharrezkoa da patata gordin batzuk birrintzea birrindu latz batean, gruelak oihal gainean jarri eta konpresa bat egitea. Benda ezazu ondo, kendu 4 orduren buruan.\nAjenjo.Erosi ajenjo loreak leundu arte, diluitu esnearekin eta jarri hanketan. Lotu estu, kendu konpresa 2 orduren buruan.\nMedikuntzako gimnasiak barizeekin ere laguntzen du. Haurdun dauden emakumeentzako hainbat ariketa daude gaixotasun honen agerpena murriztu dezaketenak.\nEseri aulki batean, egin hanken mugimendu zirkularrak hanka bakoitzarekin txandaka. Errepikatu 10 aldiz.\nBizkarrean etzanda, hankak arretaz igo eta hankekin mugimenduak egin, bizikleta imitatuz.\nZutik, altxa zaitez behatzetan eta bota oinak gainean. Errepikatu 10 aldiz.\nIbili tokian, galtzerdiak lurretik altxatu gabe, 2 minutuz.\nEskaileretatik jaistea oso erabilgarria da. Garrantzitsua da ere aire freskoan asko ibiltzea - odol-fluxua normalizatzen da ibiltzeak. Esfortzuaren ondoren, bizkarrean etzan behar zara hankak 20 gradu altxatuta dituzula.\nBarizeen prebentzio eta tratamendu egokia konpresiozko galtzerdiak erabiltzea da. Bertaratutako medikuak itxura eta konpresioa aukeratzen lagunduko dizu.\nHainbat konpresio-galtzerdi mota daude guztira:\nEmakume haurdunentzako barizeen aurkako galtzamotzak hanka eremu zabaletan barize zabaletarako erabiltzen dira, oinetatik izterretara. Belaunetarainoko barixaki txikietan belauneko altuerak erabiltzen dira. Bende elastikoek, oinetan finkatuta eta gero izteraino benduta, arrakastaz laguntzen dute.\nBarizeak haurdunaldian duen tratamendu nagusia tronbosia prebenitzea eta odol zirkulazio ona ziurtatzea da.\nPuntuzko arropa goizean eraman behar da, ahal bada ohetik jaiki gabe. Aurretik, krema sendagarria aplika dezakezu. Ondoren, beste hamar minututan etzan behar duzu odol zirkulazioa normalizatzeko. Egun osoan jantzi dezakezu, oheratu aurretik kenduz.\nEmakume batek, haurdun geldituta, barizeak prebenitzeko neurri hauek hartu beharko lituzke:\nLo egin ezkerreko aldean gauez. Horrek eragin onuragarria du fetuarengan eta amaren ontzietan.\nIbili gehiago aire freskoan. Mugitzerakoan, horma baskularra indartzen da, odola oxigenoz saturatzen da eta odolaren osaera hobetzen da. Ibiltzeak odol-koaguluak ekiditen ditu.\nElikadura normalizatzeko, haurdun dagoen dietak beharrezko mineral eta bitamina guztiak eduki behar ditu. Bitamina konplexuak ere har ditzakezu.\nEgin ariketa bereziak haurdun dauden emakumeentzat.\nSaihestu eserita eta zutik jarrita egotea.\nZiurtatu haurdunaren pisua oso azkar gehitzen ez dela.\nJantzi oinetako erosoak takoi txikiekin.\nBenda berezi bat erabili behar da sabelaldea eusteko.\nEz erretzea edo edatea alkoholik inolaz ere.\nHaurdun dauden emakumeek igerilekua bisitatzeko baliagarria da.\nKontraste bidezko dutxak oso ondo indartzen ditu odolak. Goizean bakarrik hartu behar da. Haurdunaldian debekatuta daude bainu beroak, bainuak eta saunak.\nAtseden gehiago hankak altxatuta.\nEta, zalantzarik gabe, medikuaren gomendioak jarraitu behar dituzu; bestela, barizearen ondorio desatseginak ezin dira saihestu.\nGaixotasunaren garapenaren ondorioak\nBarizeak tratatzen ez badituzu, konplikazio nahiko larriak izan daitezke. Horietako batzuek amaren eta haurtxoaren bizitza ere mehatxatzen dute.\nHona hemen haurdunaldian barizeak dituen konplikazio batzuk:\nTronbosia. Odol-koaguluak zain dilatatuetan sor daitezke. Batzuetan hautsi eta ontzietan zehar mugitzen dira, oso arriskutsua da.\nBiriketako enbolia. Bizitza arriskuan jartzen duen egoera larria da, odol-koagulua biriketara joaten da, odol-zirkulazioa eta oxigeno hornidura oztopatuz. Ez dago aurretiko sintomarik eta horrek zaildu egiten du gaixotasuna diagnostikatzea.\nTromboflebitisa. Ontzi bateko odol koaguluak hantura eragiten du. Kasu honetan, gorputz-adarraren gorritasuna eta hantura ikus daitezke. Sintomen artean, min jakin bat eta azkura leku jakin batean kezkatuta daude.\nUltzera trofikoa. Barizeekin eta diabetes mellitusarekin konplikazio hori gertatzen da. Kasu honetan, larruazala ez ezik, hezurrak eta tendoiak ere kutsatuta daude. Prozesua denbora luzez garatzen da, hainbat infekziorekin bat egiten dute.\nHorregatik, konplikazio ikaragarriak ekiditeko, beharrezkoa da gaixotasuna garaiz antzematea eta tratamendua hastea. Garrantzitsua da tratatzen ari den medikuaren errezeta guztiak betetzea.


Sopelako Udala - Jaietan ere, ez dugu eraso sexistarik onartuko!\nZu hemen zaude: Hasiera Albisteak Jaietan ere, ez dugu eraso sexistarik onartuko!\nSopelako jaiak heltzear dira, eta beste behin ere, emakumeenganako indarkeriaren inguruko kontzientziazioa egin gura dugu, jaien testuinguruan. Argi utzi nahi dugu emakumeok jaiak askatasunez gozatzeko eskubidea dugula, inolako eraso sexistarik pairatu barik.\nArazo honen sustraia botere-harreman desorekatuan dago, gure jendartean oraindik orain gizonak eta emakumeak ezberdin hartzen direlako. Emakumeok bigarren mailako pertsonak izaten jarraitzen dugu: zilegi da gure kontra biolentzia erabiltzea, gure askatasun sexuala besteon nahien azpitik ei dagoelako.\nUrtez urte ikusten dugunez, jaiegunetan, eta batez ere gazteei dagokionez, "intentsitate baxuko" erasoak egoten dira: berben bidez egiten direnak, ukipenak, emakumeok gura ez dugun "toketeoak" e.a. Askotan, emakume gazteek aurre egiten diete horrelako erasoei, eta euren erantzuna zalantzan jartzen da. Aipatu erasoak gutxietsi egiten dira, eta horrek kalte handia sortzen du biktimarengan.\nBehar beharrezkoa da jendarteak esfortzu handiagoa egitea mota honetako eraso sexistak guztiz jendartetik kanpo uzteko, adibidez jaietan. Inork ez dezala mota honetako erasorik onartu, eta lekukoa izatekotan salatu behar dugu, eraso fisikoa edo berben bidez izan.\nEmakumeok jaietan lasaitasunez urteteko eskubidea izan behar dugu, eta nahi dugun bezala gozatzera, mehatxatuak, baldintzatuak, kritikatuak eta are gutxiago erasotuak izan barik. Eta jende guztiak jakin dezala: EZETZ esaten dugunean, EZETZ dela!


Donostia Zinemaldia :: El baño del Papa\nEl baño del Papa / The Pope’s Toilet\n1988. urtea. Melo (Uruguai), Brasilgo mugan kokaturiko hiri txiki bat, Juan Pablo II.a aita santuaren bisitaren zain dago. Hura ikustera 50.000 pertsona inguru bilduko omen dira. Bertako biztanle gehientsuenak txiroak direnez, ondo dakite horrek zer esan nahi duen: 50.000 erromesek jan, edan, oroigarriak erosi nahiko dituztela? Pozarren, bedeinkazio jainkotiarra baino gehiago zoriontasun materialaren zatitxo bat lortu nahiko dute. Beto, munta txikiko kontrabandista bat, denetan negozio onena aurkitu duela sinestuta dago: Aita santuaren komuna, non milaka erromesek lasaitu ederra hartuko duten. Horretarako, mugaren bestaldera egiten dituen arriskuz beteriko bidaia gogorrak ugaritu beharko ditu. Bere ametsik handiena alde batera utziko du: ziklomotore bat erostea. Daukan ondasunik kutunena ere galduko du, bizikleta, gorozkien eta aberastasunaren tenplua dena eskuratzeko: komuneko tronua. Nola edo hala gertakari jainkotiarrera garaiz iristea erabaki baitu.\nCésar Charlone uruguaitarra Fernando Meirellesen Ciudad de Dios (2001) filmaren argazkiaz arduratu zen, honengatik Oscarretarako izendapen bat jasoz, eta 2003an Meirellesekin aritu zen berriro ere, El jardinero fiel pelikulan, BAFTA sarietarako izendapen eta guzti. Uruguaitarra ere baden Enrique Fernández dokumentaletan eta film laburretan aritu da gidoilari, errealizazio-laguntzaile eta lehen operatzaile gisa. 1997an, Diego Arzuagak pantaila handira bere gidoi bat eraman zuen, Otario, Zinemaldian lehiatu zena. El baño del Papa Zinema Eraikitzen 8rako aukeratu eta Zinema Eraikitzen 9an saritu zuten.\nLuciano Supervielle, Gabriel Casacuberta\nCésar Troncoso, Virginia Méndez, Virginia Ruiz, Mario Silva, Henry de León\nUruguai - Brasil - Frantzia


Emaidazu claim bat bertsotan, faborez | Yellowing\nZur eta lur gelditu ginen lehenengo martitzenean Mondragon Unibertsitateko HUHEZI Fakultatearen IX.Literatura Astean barruan antolatutako Bat-bateko itzulpengintza: gakoak eta azterbideak saioa ikusi eta entzun genuenok. Bertan, Andoni Egaña eta Onintza Enbeita bertsotan eta Xabi Paya (HUHEZIko irakasle, Bizkaiko Txapeldun bertsolari, itzultzaile eta 5-6 hizkuntzatan, arabiera barne, mintzo den 24 urteko algortarra) aldi bereko itzulpenak egiten, ordenagailu eramangarri batetik. Ez da lehenengo aldia horrelakorik egiten denik, baina batzuentzat sorpresa handia izan zen, bertsolaritzaren posibilitate artistikoak ia mugaezinak direla frogatzen duen beste jarduera bat.\nEuskarak badu musikalitaterako halako joera naturala. Ezaugarri honek joku handia ematen dio inprobisazio, bertso eta hitzen jokoetarako. Musikalitatea, hitz-jokoak eta hizkuntzaren alde ludikoak publizitatean hutsezinezko baliabideak dira. Hala ere, eta nik dakidala behintzat, ez dira askotan erabili bertsolarien trebetasunak publizitatean. Itzulpengintza eta bertsolaritzaren artekoaren ostean, bertsolaritza-publizitatea sortu beharreko hurrengo zubia. Talentua ez da falta; bakarrik, dagoenaz jabetu egin beharra dago.


Nekazaritzarako ur kontsumoa diruz laguntzeko udal ordenantza onartu da. — Berbia\nNekazaritzarako ur kontsumoa diruz laguntzeko udal ordenantza onartu da.\nOraingoz, hasiera bateko izaeraz onartu den dokumentua ikusi eta alegazioetarako epea zabalik dago martxoaren 8ra arte.\nAzken Osoko bilkuran aho batez onartu zen nekazaritzarako ur kontsumoa diruz laguntzeko ordenantza hau. Helburua, lehenengo sektoreak bizirik iraun dezan, hau bultzatu eta sustatzea da. Horretarako, hiruhilero, gutxienik, 62 metro kubikoko ur kontsumoa duten nekazal ustiategiek kostuaren ehuneko 50eko diru laguntza zuzena jaso ahal izango dute. Beti ere, hobaria aplikatzeko gehienezko oinarria 1.000 euroko ur kontsumoa izango delarik. Eta noski, hartarako urtero gordetzen den diru partida agortu bitartean.\nNekazaritzarako ur kontsumoaren kostua arinduko duen diru laguntza hau eskuratu ahal izateko oinarrizko bi baldintza bete beharko dira: onuraduna, eskaera egin baino bi urte lehenagotik Oñatin erroldatuta egon beharko da eta bi urteko antzinatasunaz baita ere, nekazal ustiategia Oñatiko udalerrian inskribatuta izan beharko du.\nUstiategi bakoitzeko onuradun bakarra eta ondorioz, era honetako diru laguntza bakarra jaso ahal izango da.


“Gazteen artean trikitixarekiko grina eta gogoa berpiztea da gure helburua”. Noticias de Navarra\nAlazne Ayerbe, Ainhoa Anduaga eta Jaione Intxausti Debagoieneko XIII. Trikitixa Egunaren antolakuntzako kideak\n“Gazteen artean trikitixarekiko grina eta gogoa berpiztea da gure helburua”\nOñati trikitixaren bilgune bilakatuko da larunbatean. Debagoieneko festak erritmo biziekin jantziko du herria, 350 bat trikitilari eta pandero-joleen eskutik\nAnabel Dominguez - 2017(e)ko apirilaren 26a, asteazkena - 06:11etan eguneratua\nAlazne Ayerbe, Ainhoa Anduaga eta Jaione Intxausti, Debagoieneko XIII. Trikitixa Egunaren antolakuntzako kideak.\noñati- Trikiti doinu eta pandero artean murgilduko da Oñati datorren larunbatean. Bailarako herrietan -Aramaio eta Soraluze barne- 2005etik hona ospatzen den festa bigarren aldiz helduko da Oñatira, Jose de Azpiazu Musika Eskola eta Lizargarate Trikitizale Elkartearen antolakuntzari esker. Egitarau mardula prestatu dute jai giroak kale eta bazterrak har ditzan. Datorren urtean Antzuolak hartuko du lekukoa.\nNola ospatuko duzue eguna?\n- Jaione Intxausti(J.I.) eta A.Ayerbe: Goizeko 10.00etan bailarako musika eskolako irakasle zein ikasleei ongi etorria emango zaie eta ordu erdi beranduago, gai desberdinen inguruko bost tailerretan parte hartuko dute: Hanka ta buru (panderoari buruzko saioa Lutxurdixoren eskutik),Trikitixa biluztuaz (Luis Astiazaranekin), Sormena. Konposatzen hasteko pausoak (Harkaitz Allurrek emango du), Soinu txikia, soinu handiaren betaurrekoetatik (Aitor Furundarena), eta Maria Marikita Maria Madalen, jolas egingo ahal dugu ilundu baino lehen?(Gose taldeko Ines Osinagak gidatuko du txikienentzako musika saioa). Hortik aurrera eta hamaiketakoaren ondoren, trikiti doinuak izango dira nagusi kaleetan zehar. 13.00etan, aldiz, eskola bakoi-tzak bere emanaldia egingo du unibertsitateko plazan jarriko dugun eszenatokian, eta hau bukatzean, Zubikoan elkartuko gara bazkaltzeko.\nFestak arratsaldean eta gauean ere jarraituko du.\n-J.I. eta A.Anduaga: Hala da. Egun osoko egitaraua izanik, 17.00etan hasita Debagoienean sortutako trikiti taldeen kontzertuekin gozatzeko aukera egongo da. Honi jarraituz, 19.30ak aldera, Elektrotxarangak giroa piztuko du poteoan, eta 22.00etan, Los Zopilotes Txirriaos eta eMePebo5t musika taldeen txanda izango da.\nEskualdean halako jaia egitearen helburuak zeintzuk dira?\n-J.I.: Debagoieneko Trikitilari Eguna martxan jarri zenean helburuak bailarako gazteak elkar ezagutu eta instrumentuaren ezagutza partekatzea ziren helburuak. Gaur egun mantendu egiten dira, festa giroan ondo pasatzeaz batera.\nNolako osasuna ikusten diozue trikitixari Oñatin?\n-J.I.: Osasun ona dauka;ondo dago. 2008an lehenengo aldiz ospatu zen Trikitixa Egunaren ostean sekulako bultzada izan zuen herrian;soiñu eta pandero ikasleen kopuruak gora egin zuen, eta talde ezberdinak sortu ziren, tartean Lizargarate Trikitizale elkartea. Beraz, gaur egungo egoera orain dela bost urtekoarekin alderatuz, pixkatxo bat jaitsi da. Bizi izan zuen boom-a oso zaila da mantentzea eta kontuan hartu behar da modak ere aldatu egiten direla gazteen artean. Momentu honetan, 80 bat ikasle ditugu musika eskolan. Larunbat honetako jaia aukera ona izan daiteke hain geurea dugun instrumentu hau berriz ere hauspotzeko.\n-A.Anduaga: Pertzepzio bera daukagu. Agian, Lizargarate elkartearen lehen urtetan gauza gehiago antolatzen genituen, esaterako, triki-poteoak. Baina, egia da aurrera eramaten ditugun ekitaldietan jendeak erantzuten duela, eta horren adibide da urtero egiten dugun Trikiti jaialdia.\nOrduan, zeintzuk dira etorkizunerako erronkak?\n-J.I.:Dagoen giroa mantentzea, eta ahal den neurrian gazteen artean euren aurrekoek trikitixaren alde zuten grina eta gogoa berpiztea.\nZuen kasuan, nolatan hasi zineten trikitixa jotzen?\n-J.I.: Txistua ikasten hasi nintzen, Seguran ez baitzegoen beste aukerarik. Hala ere, nire aitak beti izan zuen gustoko trikitixa, autoan jartzen zigun. 13-14 urte nituenean Martin Aginagaldek Villabonan ireki zuen trikitixa eskolara joaten hasi nintzen. A ze nolako esfortzua egiten zuten gure gurasoek Seguratik Villabonara ordubeteko bidea eginez!, orduan autobiderik ez zegoen eta. (irribarrea).\n-A. Anduaga:Aurretik aipatutako gorakada horrekin hasi nintzen panderoa jotzen, batez ere, zer nolako giroa sortzen zen ikusiaz.\n-A. Ayerbe:Zazpi-zortzi urterekin;Jaione izan zen nire irakaslea. Ahizpa hasi zen jotzen eta nahiz eta berak urte asko egin ez zituen arren, nik trikitixa etxean ikusten nuen eta jotzeko gogoa esnatu zitzaidan.\nNola animatuko zenituzkete gaztetxoak trikitixara gerturatzera?\n-J.I. eta A.Anduaga: Kalean jotzen duzunean entzuten den musika tresna da. Oso alaia;berehala jartzen du jendea dantzan. Koadrilan juergarako paregabea da. Gainera, gauza asko jo daitezke, oso desberdinak.\nGipuzkoako txoko kuttuna. Jaione Intxausti(J.I.): Segurako Santa Barbara Mendia.\nAinhoa Anduaga: Aitzulo.\nAlazne Ayerbe: Oñatiko edozein pagadi.\nFesta bat. J.I.: Segurako sanjuanak. A.Anduaga eta A.Ayerbe: Oñatiko San Miel txiki jaixak.\nPaisaia idilikoa. J.I.: Gure baserritik, Antzuolatik, eguzkia sartzen denean ikusten den bista zoragarria: Udalaitz, Anboto eta Elgeta.\nA. Anduaga: Aloñako gailurreria.\nA.Ayerbe: Aizkorriko egunsentia.\nMendia. J.I: Urbia. A. Anduagaeta A.Ayerbe: Txindoki.\nHondartza. J.I.: Getariakoa.\nA.Ayerbe: Orioko hondartza.


San Esteban auzoan hainbat konponketa egingo ditu udalak - Tolosa - Tolosaldeko ataria\nSan Esteban auzoan hainbat konponketa egingo ditu udalak\nJosu Artutxa Dorronsoro 2019-06-06 11:58\nEkainaren bigarren hamabostaldian hasiko dira eraberritze lanekin, eta hilabeteko epean egitea aurreikusi dute; guztira, 48.253 euroko inbertsioa egingo du udalak.\nSan Estebanen bizi diren herritarrek urteak daramatzate euren auzoaren itxura berritzeko proposamenak egiten. 2017an, lehen eraberritze lanak osatu zituzten. Egoera sozioekonomikoak eta herritarren beharrak, ordea, aldatuz joan dira. Orain, auzoaren garapena egungo errealitatera egokituko dute, etorkizun hurbilean egikaritu ahal izateko.\nHain zuzen, hil honen bigarren hamabostaldian, zoladura, espaloi, alkorke, argiztapen eta hiri-altzarien egoera hobetuko da. Batetik, kale nagusian San Joan kalean, 138 metro karratu espaloi eraberritu eta txukunduko dituzte, egungo ezaugarriak mantenduz, eta espaloietako alkorkeak pabimentu drenantez beteko dituzte. Bestetik, anbulatorioko parkingaren sarrera, Zuberoa etxe multzoaren eta auto kontzesionarioko sarbidea asfaltatuko dituzte. Azken eremu horretan, gainera, argiztapena berrituko dute, bertan dagoen elektrizitate postea eraitsiz. Azkenik, hiri altzariak berrituko dituzte, 14 banku ordezkatuz, parkeko egurrezko baranda konponduz, hormigoizko hesiak lore eta landarez ordezkatuz, eta Ferialekuko aparkalekuaren sare metalikoa berrituz.\nGuztira 48.253 euroko inbertsioa egingo du udalak, eta lanek hilabete irautea aurreikusi dute. Olatz Peon jarduneko alkateak azaldu duenez, «helburua, espazio publikoa berregokitzea» da: «Auzoaren hirigintza egoerak mantentze lanak egitea eskatzen du eta, etxebizitza berriak eraikitzeaz harago, oinezkoentzako egokitua eta kulturalki bizia izango den eremua eskainiko dugu».\nMartxoan, eremu horri eragiten dion Plan Orokorraren aldaketaren prozedurari ekin zioten. Hori dela eta, auzoaren azterketa sakonagoa eta zehatzagoa osatzea da helburua, auzotar eta eragileekin elkarlanean. Udaletik diotenez, «auzoaren garapena fasez fase egitea ezinbestekoa da, bideragarritasun ekonomikoa bermatze aldera». Diagnostiko horrek kontuan hartuko ditu jasangarritasuna, mugikortasuna eta genero ikuspegia. Eremu atseginagoa bihurtzea nahi dute, herriko erdigunearekin duen konexioa hobetuz, trafiko eremua gutxituz eta oinezkoen erosotasuna eta segurtasuna bermatuz.\nAldi berean, garraio zerbitzu publikoak hobetu eta aparkalekuak berrantolatuko dituzte. Kultur arloa ere mantendu eta sustatuko dute, Bonbereneak bere jarduerak aurrera eramateko beharrezko eremua aurreikusiz, Ferialekua handitu eta hobetzeko bideak aztertuz eta jarduera gehiago sortzeko aukerak sortuz. Azkenik, beharrezko etxebizitza kopurua zehaztuko dute, babes ofizialekoen eta alokairu sozialekoen kopurua aurreikusiz. Hortaz, auzoa biziberritzearen prozesu osoak 17 hilabete inguru irautea aurreikusi dute.


Gaur indartuko da UNOren torturaren aurkako komenioa\nEstatu espainiarrak ez du hitzarmena berronetsi.\nGaur bertan indartuko da Nazio Batuen erakuntzan sortu berri den Torturaren Aurkako Hitzarmena.\nZeina mundu zabaleko 50 herrialdek sinatuta egonik, dagoeneko 20ek besterik ez baitute aipatu komenioa berronetsi.\nIzan ere, estatu espainiarrak ez du oraindik hitzarmenaren testua berronetsi.\nUNOren babespean indartuko den hitzarmenak, 10 lagunez osaturiko komite ikertzailea eratzeko asmo egin du, hain zuzen, hiritarren salaketak egiaztatu ahal izateko, eta kasua balitz, torturatzaileak prozesatu bide izateko.\nArazo honi buruzko jurisdikzio berria derrigorrezkoa eta unibertsala izango da.\nNazio Batuen eskutik sortua eta dagoeneko 50 herrialdek sinatua gaur indartuko da Torturaren Aurkako Hitzarmena, tortura ez ezik tratu txarrak kartzela zigor zital eta gizabide ezko zein tratu gutxiesleen aurkako hitzarmena honakoa.\nHitzarmenaren berrikuntzarik nabarmenena litzateke 10 lagunez osaturiko komitearen eraketa, zeinak tortura salaketak ikertuko bait ditu.\nBihar indartuko den komenioaren azken berroneslea Dinamarka izan delarik, oraino herrialde sinatzailetarik hogeik besterik ez dute Txoten Nagusia berronetsi.\nEspainiar estatuak txostenaren zirriborroa sinaturik badu ere, ez du oraindikan bere berronespena ez adierazi ezta gauzatu ere.\nKomenioa berronetsi duten herrialdeak dira: Afganistan, Argentina, Bélice, Bielorrusia, Bulgaria, Kamerun, Egipto, Filipinas, Frantzia, Hungria, Mexiko, Noruega, Senegal, Suedia, Helvetia, Ukrania, Uganda, SESB eta Uruguay.\nIturri ofizialek diotenez, Espainiak 1985eko otsailak 4ean sinatu erabakia berronetsi ez badu ere, gobernuak azken apirilean igorri zuen eskakizuna, espainiar parlamentura hain zuzen.\nBeste berrikuntzen artean, hitzarmenak torturatzaileenganako derrigorrezko jurisdikzio unibertsala ezartzen du, hortaz, torturatzaileak komenioaren parte diren edozein Estatuan izan litezke prozesaturik, hauen jatorria eta torturak non burutu ziren inportik ezean.\nHerrialde sinatzaileen hiritarrek eskubide osoak izango dituzte torturen salaketak gauzatzeko, izan ere, hamar ikerlari horiez osaturiko komitera kasuak bidaliz.\nHitzarmenaren indartzea dela-ta, Amnesty International (AI) berak eta Asociaciampoacute Pro Derechos Humanos (APDH) delakoak ere, komenioa lehen bait lehen onar dezan eskatu diote espainiar gobernuari.\nHonela adierazi zuen Francisca Cobosek, APDHko bozeramaleak torturei buruzko ikerketak nazioarteko erakunde baten eskutan izango lirateke, Espainian gaurregun oraindik ilun samar dagoen egoera latza behingoz gardentzekotan.\nEra berean, oraindik ere dirauten zenbait jarrera kontrolagaitz argituz.\nAI bestalde, eskakizun berbera egin dio Gonzalez gabineteari.\nZeren beldur dira, bada?.


Zerrategi zaharra, 1711. urteko kartzela, meategia, bolatokia… Zerainen, Goierri eskualdean (Gipuzkoa), hainbat sekreturen lekuko da gogoa beste garai batera eramaten digun paisaia. Asteburu bat paraje horietan pasatzeko proposamena dakarkizuegu, Aizkorri mendilerroaren magalean, kanpora ez ezik, barrura ere begiratzeko ingurune paregabean, hain zuzen. Maider del Olmo.\nXIX. mendean eraiki zuten Higinio eta Santiago Alustiza anaiek Larraondoko zerrategi hidraulikoa, adimen handia erakusten duen eraikuntza: errekatxo baten indarrarekin argindarra sortzen du, eta hamar lanabes (denak batera) jartzen ditu martxan. Zerainen, Gipuzkoa barnealdean, dago zerrategia ikusgai, eta merezi du bisitatzea. Horrez gain, badira Goierri bailaran eta inguruetan beste hainbat bazter ikusgarri. Lerrootan, plana egiteko ideia batzuk dituzue.\nGeure ibilaldia Zerainen hastea erabakiz gero, demagun larunbat goiz batez, behin zerrategia ikusita Aizpeako Burdinaren mendira, meatze gunera, joan gaitezke. XI. mendetik XX. mendearen erdialdera arte ustiatu zen bertan minerala. Monumentu multzoa dago han, zutik ikus ditzakegu instalazioak eta antzinako labeak. Joan den mendean, 1951n, zehazki, itzali ziren betiko labe horiek; hala eta guztiz ere, lekuak badu zer edo zer arraroa, bitxia. Izan ere, labeek bizirik dirudite, zerbait kontatu nahiko baligute bezala, ezkutuko istorioren bat edo.\nEz da gutxiagorako. Jakin badakigu, besteak beste, 1835ean gerrako presoak aritu zirela lanean meategi horietan. Ahalegin handirik egin gabe ere, bertan beharrean imajina ditzakegu, baldintzarik gogorrenetan. Gaur egun landa ingurune bikaina dena amesgaiztoa izan zen orduko langileentzat. Horren beste adibide bat Zeraingo espetxea da, 1711. urtekoa: “Bertan, Zeraingo meatze guneetan lan egitera behartuta zeuden presoek egiten zuten lo; gaur egun ikus ditzakegun eraztunak eta lokailuak presoak kateatzeko erabiltzen ziren” diote lekuaren egungo arduradunek.\nMuseo bilakatutako ziega horretan hezur-haragizko jendea egon zela irudikatzeko gai bagara, berehala sentituko dugu kanpora atera eta arnasa sakon hartzeko gogo eutsiezina, hango oin bilurrak eta beste ikusita.\nOsteratxoa egiteko ordua da, edota bazkaltzekoa. Gauden tokian, Goierri eta Aralar Natur Parkeko ikuspegi ederrak ditugu. Ez berriki ikusi duguna ahazteko, ikusitakoaz ikasteko baizik. Bazkaritarako, Zeraingo ostatua bertan daukagu. Edozelan ere, inguruetan badira jatetxe gehiago, baina jana etxetik eramanez gero, kanpoaldean ere ederki egongo gara, eserlekuren batean naturaz gozatuz.\nSegura, Erdi Aroko hiribildua\nArratsaldean, Segurara hurbil gaitezke, merezi du eta. Zerainen ondoan, Erdi Aroko Goierriko hiribilduetako bat da, eta orduko morfologiari eusten dio. Herri ederra da. Ez joan handik Ardixarra ikusi gabe: Euskal Herriko etxebizitzarik zaharrenetakoa da, XVI. mendekoa.\nNolanahi ere, Zerainen gustura bagaude eta bertan geratu nahi badugu, bolatokia, Olabide baserria, Jauregi etxea eta Aizpitta Adieraztegia bisita ditzakegu.\nIgandean, mendi buelta egin dezakezue, ibilbide luzeak eta laburragoak dituzue aukeran. Lehenengoa, oso erraza, Lizarraustiko Parketxetik Aralarreko Natura Parkearen bihotzean dagoen Lareoko urtegira doa (6,8 km). Bigarren proposamena da Seguratik Zegamara joatea, oinez: bost kilometroko bidea da, laua, eta Aizkorri mendizerraren ikuspegi ezin hobeak izango ditugu ibilbidean zehar. Azkenik, hirugarren aukera: San Adriango tunelera pasieratxoa, Aldaolatik abiatuta (2,6 km). Aizkorri-Aratzeko Natura Parkean dago Erdi Aroko leku historiko hori, Europa eta Gaztela batzen zituen errege bideko toki ezaguna bera. Hara joanez gero, eraman jatekoa, Otzaurterako bidean dauden mahaietan egin dezakezue otordua.\nErdi Aroko eta Historiaurreko aztarnak\nAizkorri-Aratzeko Natura Parkean, San Adriango igarobidean, egingo diren indusketak bisitatzeko aukera izango da, uztailaren 18an eta 25ean. Indusketa arkeologiko horiek Aranzadi zientzia elkarteak egiten ditu. Aurtengoa XIII. edizioa izango da. Bisita gidatuen antolaketaz eta sustapenaz Anduetza Parketxea arduratzen da. Parte hartzeko, izena eman behar da nahitaez:\nSinesmen eta kondairaz beteriko Allekupeko basoan barrena, Aralarreko Natura Parkean, bisita gidatuak antolatzen dituzte Lizarraustiko Parketxetik. Ikazkinek eta kontrabandistek erabilitako bideetatik eramaten gaituzte Lizarraustiko paisaia ehundu duten zuhaitz magikoak izeneko ibilaldi horiek. Uztailaren erdialdean dute hurrengo hitzordua. Dena den, edozein une izan daiteke ona basoan sartu eta, gure kasa bada ere, bertako zuhaitzak ezagutzeko.


Rhizopoda - Wikipedia, entziklopedia askea.\nRizopodoak edo sarkodinoak izaki protista zelulabakar talde heterogeneoa da. Guztiak dira zelulabakarrak, batzuek estalkia dute eta beste batzuek ez. Euren ezaugarri garrantzitsuena pseudopodoak dituztela da, hau da, deformagarriak diren kanpo apendizeak, gutxi irauten duten eta zelularen gainazalaren luzaeraz sortzen direnak. Pseudopodo hauek mugitzeko erabiltzen dituzte, edo elikagai solidoak lortzeko. Protozoo guztien artean sinpleenak dira, baina agian ez dira primitiboenak. Batzuek barne edo kanpo eskeletoak dituzte, kalkareoak edo silizeoak. Bakuolak dituzte liseritarako, heterotrofoak dira eta enkistatzeko gaitasuna dute.\nEz da talde natural bat, eta gaur egungo sailkapenetan ez da erabiltzeko, baina biologiako testu liburu askotan agertzen da, klaseo edo filum gisa, orokorrean Protozoo izeneko talde handiagoaren barruan. Lehen bertan Ameboidea, Foraminifera, Radiolaria eta Heliozoa sartzen ziren. Espezie tipikoa Amoeba proteous zen.\nEuren pseudopodoen formaren arabera hiru azpiklase bereizten ziren:\nLobosea - Pseudopodoek lobuloak osatzen dituzte.\nFilosea - Pseudopodoen harixkak osatzen dituzte.\nGranoreticulosa - Pseudopodoak adarkatuak eta elkargurutzatuak dira.


TALDEKAKO SAILKAPENA ULMA ALOÑA MENDIRENTZAT IZAN DA\nElgoibarko lasterketa irabazi du Aimar Erostarbek\nErrepideko palmaresa estreinatu du asteburuan, Aimar Erostarbe txirrindulari oñatiarrak. Larunbatean, Elgoibarren jokatu zen kadete mailako probako txirrindularirik onena izan zen txantxikuarra. Eta bakarkako sari honekin batera, taldekako sailkapen nagusia ere, Ulma-Aloña Mendirentzat izan zen.\nDenboraldi hasiera bikaina osatzen ari dira kadete mailako Aloña Mendiko txirrindulariak. Asteburuan, bakarka zein taldeka, Elgoibarko sari nagusiko onenak izan ziren. 52 kilometroko ibilbidean, helmugara iristen lehena, Aimar Erostarbe txantxikuarra izan zen. Aloña Mendiko txirrindulariak, 1:18:23 gurutzatu zuen helmuga eta 17 segunduko aldea atera zion, Beñat Carbayeda bigarren sailkatuari. Podiuma, Caja Rural taldeko Enekoitz Azparrenek osatu zuen.\nKadete mailako lehen urte honetan, emaitza oso onak lortzen ari da Erostarbe. Azaroan Legazpiko ziklo-krosa irabazi ostean, asteburukoa, errepide gaineko lehen garaipena izan baita.\nTaldeka ere onenak\nErostarberen garaipenaren atzean baina, talde-lan bikain bat egon zen. Ulma-Aloña Mendiko gainontzeko ziklistek ere, lan ederra egin baitzuten Elgoibarren. Unai Cueva (10.), Aitor Altube (14.), Aritz Torres (25.), Unax Arregi (28.), eta Danel Casais (69.) helmugaratu ziren eta taldekako sailkapenean, Aloña Mendi izan zen onena.\nMadina, Txintxurreta eta Murgiondo\nKadete mailako emaitza horiez gain, bestelako kategoria batzuetan ere, albiste azpimarragarri batzuk utzi dizkigu asteburuak. Eskolarte mailako denboraldiaren estreinuan esaterako, Bizipoz Aloña taldeko Aimar Madina, podiumeko hirugarren postura igota ikusi baikenuen.\nEta afizionatuetan azkenik, denetarikoak jaso ditugu. Larunbatean, Ekaitz Txintxurretak sekulako lasterketa egin zuen Urretxun. 23 urtez azpikoen artean bosgarren ziklista onena izan zen Debabarrenako oñatiarra. Baina zoritxarrez, atzo, erorikoa izan zuen eta lepauztaia hautsita, denbora batez gutxienez, lasterketetatik kanpo egon beharko du. Ampo taldeko Xabi Murgiondok ere, ez du zorte handiegirik izan. Beste eroriko bat izan baitzuen Murtzian eta gorputzeko kolpeez gain, atzamar batean bost puntu eman behar izan zizkioten.\nLarunbatean lasterketa Oñatin\nLarunbatean bestalde, eskolarte mailako proba jokatuko da Oñatin. Txirrindulari gaztetxoenendako hitzordua 16:30etan abiatuko da Enpresagintzako fakultatetik eta alebin eta infantil mailako 100 bat partehartzaile espero dira gurean. Horietako 13 Bizipoz Aloña Mendikoak izango dira.\nAimar Erostarbe Elgoibarreko podiumean.Argazkia: Buruntzazpi.


Baionako San Izpiritu auzoko hizkuntz aniztasunaren topaleku berria | Lapurdi | KAZETA\nHaritz Larrañaga|2019/09/28|0 iruzkin Eguneratua:\nJesus Garate Jakinola elkarteko kidea, Hizkuntz Etxearen atarian.\nUrrian hasiko dira ikastaroak, baina irailaren 13an ideki zituen ateak Hizkuntz Etxeak Baionako San Izpiritu auzoan. “Hizkuntzak ikasi, erabili eta biziarazteko” gune baten beharra aspalditik sumatzen zuten egitasmoaren sustatzaileek. “Ikusten genuen Baiona inguruan, hizkuntzak ikasteko eskaintzak garestiak, elitistak eta mugatuak zirela, eta gehienetan, ikastaroak publiko profesionalari egokituak zirela”, adierazi du Jesus Garate proiektuaren fundatzaileak GARAk publikaturiko erreportajean. Bere iritziz, “auzoko hizkuntza gutxituentzako arnasgune bat ere izan daiteke Hizkuntz Etxea”.\nDuela bi aste ideki zuten izena emateko epea, eta jadaneko 75 ikaslek eman dute izena. Gehienek euskara, gaztelania edo ingelesa ikasi nahi dute, baina arabiera, txinera, portugesa, alemana, gaskoia eta beste hainbat hizkuntza ikasteko aukera ere bada, baldin eta gutienez lau ikasleko taldea osatzen bada. Haatik, gehienez hamar ikasleko taldeak izanen dira.\nFormazioa eta baliabideak\nElkar elikatzen duten bi gune ditu Hizkuntz Etxeak. Batetik, formazio gunea dago. Mailaren arabera sailkaturik, hiru ikasgeletan eskainiko dituzte kurtsoak irakasle titulatuek. Astean bi saio eginen dituzten ikasleentzat 55 euroko balioa izanen dute eta gisa berean, Jakinola elkarteko bazkidetzak eskaintzen dituen abantailak eskuratuko dituzte. Izan ere, ikasgelaz harago, baliabideak behar dira ikasitakoa garatzeko. Garateren iritziz, “ikasgelako hormak hautsi behar dira hizkuntza bat ongi ikasteko”.\nOndorioz, hizkuntzak ikasteko eta hauek praktikatu nahiz biziarazteko gunea barnebiltzen ditu Hizkuntz Etxeak. Ikasgelan ikasitakoa praktikan jartzeko aukerak anitz izanen direla azpimarratu du Jakinola elkarteko kideak. Erraterako, urtean 40 euro ordainduta, bazkideek ostiraletan eginen dituzten mintzapraktika gidatuetan parte hartu ahalko dute eta haiek proposaturiko ekimenak bertan garatzeko aukera ere eskainia izanen da.\nBazkideek liburutegia erabil dezakete eta lekua idekia dago kafe bat hartzera hurbildu nahi duenarentzat. Atalante zinemarekin harremanetan dira, ingelesez eta gaztelaniaz film ugari eskaintzen baitituzte bertan. Horien ondotik, filmari buruz mintzatzeko Hizkuntz Etxean elkar topa daitezke arno xorta batekin mintzapraktikak egiteko. Garatek nabarmendu duenez, “inhibizioa garrantzitsua da, giro goxo batek asko laguntzen du”.\nBizpahiru lagunen arteko hizkuntza trukaketak edo “tandemak” ere eginen dituzte. Hots, denbora tarte batez pertsona batek ongi menperatzen duen hizkuntzan hitz egiten du hizkuntza hori ikasten ari den lagunarekin, eta segidan, lehenak ikasi nahi duen eta bigarrenak menperatzen duen hizkuntzan aritzen dira jakintza elkar trukatuz. Aitzinera begira, nazioarteko trukaketak eta diasporekin lan egiteko ideia ere ez dute baztertzen Jakinola elkartekoek.\nGarateren aburuz, “interesgarria da hizkuntzak nahastea, eta batean ikasteko erabiltzen diren baliabideak, besteetan ere baliatzea. Nola irakasten dute hori ingelesez? Guk ere horrela egiten proba dezakegu...”, iradoki du Garatek. Horrela, Jakinola elkarteak aspalditik dihardu euskara ikasteko baliabide digitalekin lanean, baina bigarren urrats bat emateko beharra sentitu zuten, hots, buruz-burukoan ere lan egitea. Hartara, Hizkuntz Etxea bitarteko egokia da horretarako.\nIrautera heldu den kooperatiba\nHori da Hizkuntz Etxea ideki dutenen xedea. Epe laburrera, kooperatiba bat egin nahi dute, elkarte gisa egiten dutena finkatu eta ardurak zehazteko. Epe luzera, berriz, proiektua egonkortzea dute helburu, eskaintza hobetu eta emeki guneak eskaintzen dituen aukerei bide emateko.\nEzarritako lehen helburuak lortu dituzte. Errate baterako, Baionako erdialdetik hurbil egon nahi zuten eta aski hurbil dira. San Izpiritu auzoan egotea zen ideia, ongi komunikaturik dagoen eremua izateaz gain, kulturalki ere eremu aberatsa delako. Beraz, hori ere jadaneko lortu dute. Orain, proiektuaren sustatzaileen iritziz “funtsezkoa da kanpoan dagoen aberastasunak hemen barruan ere isla izatea”.\nGaratek jakinarazi duenez, “elkartearen izena euskaraz dugu, haatik, Hizkuntz Etxearen kanpoaldean edonork ulertzeko moduko izen bat jarri behar genuen. Frantsesez jarri dugu, baina hori ere alda daiteke zenbait urteren buruan.\nHizkuntza maila aberatseko auzoa, baina errekurtso urrikoa\nHizkuntza mailan zinez aberatsa da Baionako San Izpiritu auzoa, migratzaile anitz bizi baita bertan. Aitzitik, bertako biztanleen gehiengoa baliabide eskaseko jendea da eta horrek trabak ekartzen ditu ikastaroak osatu ahal izateko. Hain zuzen, diru-laguntzak eskatu ditu Jakinola elkarteak, baina orain artean ez dute babes handiegirik jaso.\n“Frantsesa irakastea helburuetako bat zen, behar handia baitago”, azaldu du Garatek, baina bere hitzetan, “frantsesa ikasi behar dutenek ez dute dirurik izaten, eta arrazoizko prezioak izanik ere, irakasleak ordaintzeko dirua behar da”.\nSan Izpirituko biztanle ainitzek ikasi nahi duten beste hizkuntzetako bat arabiera da. Elkarteko kideak azaltzen duenez, “arabieraren kasuan, ez da belaunaldien arteko transmisiorik egin eta burasoek haurrentzako ikastaroak galdegiten dituzte”. Hala, bi irakasle dituzte arabiera irakasteko, eta tailerrak eginen dituzte asteazken eta larunbatetan. “Auzoan dauden hizkuntza anitzen lorategia izan daiteke Hizkuntz Etxea, arriskuan diren hizkuntza horiek hemen arnasa har dezakete”, adierazi du Garatek.


Bola-joko txapelketan berotu ostean piztuko dute sua - Leintz gatzaga - Goiena.eus\nBola-joko txapelketan berotu ostean piztuko dute sua\nImanol Beloki Unamuno 2022-06-17 11:45\nIaz, gatzagarrek egindako sua.\nSan Juan bezperan, sua piztuko dute gatzagarrek, 22:30ean, San Migel plazan, baina horren aurretik ere izango dituzte zenbait ekintza. Hasteko, III. bola-joko txapelketa jokatuko dute, 17:30ean, bolatokian.\nToki-eder erretiratuen elkartekoak arduratu dira antolaketa lanez, eta 30 lagun inguru batuko direla aurreikusten dute: "Pandemia urtean kale egin arren, San Juan bezpera egunean bi urtetan egin dugu bola-joko txapelketa eta aurten ere animatu gara antolatzera. Hiru kategoria izango dira: haurrak, erretiratuak eta gainontzekoak", adierazi du Eusebio Villarek, Toki-eder elkarteko kideak. "Gipuzkoako bola-joko txapelketa maiatzean jokatu zen, eta, beraz, ordutik prest dugu bolatokia. Asteon bertan izan gara, eta ez dugu eremua txukundu beharrik izan. Ea jendea animatzen den parte hartzera…".\nBola-jokoa amaitzean, Leire Moñux bergararrak kontzertu akustikoa egingo du, 19:30ean, plazan. "Indai taldeko kidea da Leire Moñux, eta egon izan da taldean kontzertua ematen. Hala ere, oraingoan, hura bakarrik arituko da, era akustikoan, bertsioak egiten", adierazi du Beñat Agirreurretak, Gatzagako Udaleko Kultura zinegotziak. Emanaldia amaitzean, mokadutxoa izango da, 21:00etan, eta 22:30ean piztuko dute San Juan sua.\nSua pizteko egurra gertu dago\nSan Juan sua pizteko erdigunean atonduko dute txokoa eta, egurrak gertu dituztela adierazi du Agirreurretak: "Xabi Jausorok zuhaitzak kimatzean batutako adarrak eta adaxkak gordeta ditugu, eta horiek erabiliko ditugu San Juan sua pizteko".


ADARRAREN PUNTAN: 2036: AC/DC BILBON ZUZENEAN\nHarrigarria, aparta, txapela kentzeko modukoa, atzo BEC Berrian ikusteko parada izan genuena. Angus Young bere sasoirik onenean saltoka eta korrika joan den mendeko laurogeiko hamarkadan ere ikusten ez zen moduan eta Bon Scott berriro eszenatokian nagusi, berak bakarrik dakien moduan. Lehenengo AC/DC taldearen kantu arrakastatsu guztiak bata bestearen ondotik eta kalitate maila bikainaz dastatzea ez da egunero bizitzen den esperientzia. Egia esan, ez dut uste horren ekitaldi biribila posible zitekeenik bizirik zeudenean.\nBestalde, azken txanparako prestatu zutena guztiz orijinala izan zen: “Highway To Hell”en emankizun ederra eskaini ostean, Bonek, oso atsegina gau osoan zehar, bere ordezkoa aurkeztu zigun guztion zoramenerako. Han bilduta geundenok taldean izandako bi abeslariak nola besarkatzen ziren ikusi genuen “Back In Black” abestiaren “riffak” entzuten ziren bitartean. Brian Johnsonen ekitaldia ere, nola ez, ezin bikainagoa suertatu zen.\n“Hologram Maters”en produkzioak itxaropen guztiak gainditu zituen, eta, egia esan, irrikan gaude datozen hilabeteetarako iragarri diren kontzertuak dastatzeko: Jin Morrison eta Doors taldea haien Miamiko emanaldi mitikoan; Rolling Stones Altamond-en; Sex Pixtols New Yorken emandako azken emanaldian eta Santana Taldea haien 1969ko Woodstock jaialdian.\nMusikarien Elkarteko kritikek eta boikota egiteko deiak ez dute nahi beste erantzun jaso. “Hologram Masters, gure eskubideen kontra” izeneko agirian, “egiazko” musikariek, “lehia desleialtzat” hartzen dituzte emankizun hauek. “Sormena eta zuzeneko musikaren etorkizuna, erabat mehatxaturik dago pantomima hauen erruz”, salatu dute, “lotsagarria da oso, aspaldian desagerturik dauden talde eta artistak teknologiaren bidez berpiztea haien iritzia zein izango zen jakin gabe”, gehitu dute. Elkarte honetako kideentzat honelako eskaintzek ez dute batere laguntzen gazteengan musikarekiko maitasuna sortzen, eta lortzen duten bakarra aspaldiko mitoen itzala infinituraino luzatzea da”.\nEz dut nik esango arrazoi faltan daudenik, baina bestalde, ikuskizun hauei esker, herri musikaren izen ahaztezinen zuzenekoak gozatzeko aukera dugu. Ni, esate baterako, txikitan, benetako Bob Dylan ikustera eraman ninduten, eta egia esan, oholtza gainean nekez aritzen zen musikari zaharkitu horrek ez zidan inongo zaletasunik sortu. Garai hartan “tributu taldeak” modako jarri ziren, egiazko musikariek osaturik eta azken finean, gaur egun, teknologiak artista hauen guztien garai oneneko emankizunak berreskuratzen dizkigute, haien itxurak eta gaitasunak bizirik bailiran eszenaratuz. Gizakion historia teknologiarena da eta beti izan dira batzuk etsaitzat hartu dutenak, euren interesen kontra omen zihoalako. Hori bai, bizirik dirauten musikarien erreplikak egiteari errespetu falta galanta deritzot, nahiz, denok dakigun bezala, batzuek inolako problemarik gabe onartu duten, holo-ekitaldiekin egile eskubideengatik irabazi ederrak lortzen dituzte eta.\nZeinek esango zigun Beatles taldea oholtza gainean berriro ikusiko genuela, haien hasiera zoroetan aritzen ziren legez. Ados, talde eta artista hauek ez dute ezer berririk egiteko ahalmenik -momentuz behintzat- baina zer esan, datorren astean Eskorbuto, RIP eta Cicatriz Gasteizen arituko dira euren garaian eskainitako zuzenekorik basatienak antzezten. Eta nik ez dut huts egingo!\nEgilea: nineuk ordua: 05:52\nEtiketak: AC/DC, adarraren puntan, El Correo 2016/11/26, Hologramak


Jubilazioa - Diario de Noticias de Navarra\njuanra madariaga 30.09.2021 | 00:45\nFrantzian, Europako herrialde arruntean, 63 urteak beterik har-tzen da lanetiko erretiroa. Jose Luis Escriva Espainiako ministro jauntxoak dio 75 urte bete arte segitu behar dugula lanean, eta jubilazioa hortik aurrera hartu ahal izango dugula. Morroiak dio gainera Espainiak aldaketa kulturala behar duela. Aldaketa kulturala horixe da? Soldata patetikoak dituzten lan patetikoetan hamar urte gehiagoz egon behar izatea?\nAnomalia asko ikusten ditu nik gaur egun, eta batzuk oso bortitzak eta lotsagarriak. Langabetuen portzentajea ez da beherantz doan kopurua, horiek dira interes gutxien sortzen dutenak. Beste aldetik, zaharrak lan egitera behartu beharrean, gero eta prestatuago eta motibatuago dauden gazteentzako lanpostu duinak lortzen tematu beharko litzateke ministro hori, gazte horiek Europarako bidea har ez dezaten. Lan-bizitza luza-tzea ongizatearen kontrako ekintza zuzena da, bizitza osoan lanean eman ostean pentsioak ez baitira gorantz joaten, eta lerdokeria eta estakuru dezente entzun behar dira ministro horiengandik langileriari eman behar zaiona ez berma-tzeko.\n'Parkean euskaraz' egitasmoari berriro ekingo diote Iruñerrian.


AMAK taldearen (Gipuzkoa, 2019) lehen pindarraren aztarna Oñatiko Trikiti jaialdiari aitortuko zaio. Lau amek, banaka, jaso zuten jaialdi antolatzaileen gonbidapena 2018an. Onartu zuten erronka eta lau pieza prestatzeko batu ziren. Txinparta sugar bihurtu, eta lau amek, gerora, AMAK taldea sortu zuten. Ustekabean uste betean sentitu zituzten buruak, gogoak eta gorputzak, AMAK taldeari jarraipena emateko. Sasi jolasetik asko du oraindik AMAK taldearen musikarekiko konpromisoak. Lau emakume, lau ama, lau trikiti, lau pandero eta lau ahotsen proposamenak bete-betean asmatu du agertokietarako bueltari modu erraz eta erakargarrian egiteko hitzordua. Konplikazio, zailtasun eta arazoen gainetik jauzi alaia egiteko parada baino ez dute buruan. Lasaia eta jostalaria da AMAK taldearen bizi-filosofia, amena.\nAMAK taldearen izen bereko diskoa Hernanin grabatu da 2021eko martxoan eta apirilean. Xabi Solano Maizak bere estudioan egin ditu grabaketa eta ekoizpenak. Aitor Saizar izan du grabaketa laguntzailea eta masterizazioa Jonan Ordorikak biribildu du Mamia estudioan. Laguntzaile asko izan ditu AMAK taldeak. Arkaitz Miner (mandolina, gitarra akustikoa, biola, tiplea eta bibolina “Gona gorria”, “Erabil nazazu”, “Amorrua” eta “Atsolorra” abestietan), Txus Aranburu (teklatuak “Bai, ama” eta “Gona gorria” abestietan), Zigor Dz (samplerra “Gona gorria” eta “Atsolorra” abestietan), Arkaitz Bastarrika (baxua abesti guztietan). Letretan Onintza Enbeita (“Atsolorra” eta “Amorra zaitez”), Karmele Jaio (“Zure izena” eta “Bai, ama”), Olaran Elkartea (“Egiaren arnasa”). Diseinuak Arkaitz Sukuntzak eta Julen Aiestaranek egin dituzte. Ilustrazioa Goretti Aranbururena da eta argazkiak Arri studioari dagozkio.\nAMAK taldeak argitaratu duen lehen diskoak soinua du grabitate-zentro iraunkor gisa gehi euskal folkaren eta ahots polifonikoen melodietarako zaletasuna. AMAK taldeak bere zeregina triki-pop izenez ezagutu zen inguruak zeharo atzean utzi ditu hartu duen musika ibilbidearekin.\nLau amen lau trikitiri lau panderoekin batera lau ahotsen jokuekin eraikitako kantu-kontuak dira, abesti sentibertsu eta amaren maitasun zama barreiatuz zoko guztietan. Kalejirak, arin-arinak, balsak, baladak, trikitixak eta zortzikoak girotzen dute diskoa. Honi guztiari, eta modu xarmargarrian, eskarmentu handiko hainbat folk musikariren ekarpenak batuko dira. Euskal iparraldean polifoniarako duten zaletasun apur bat ere badu AMAK laukoak. Melodien gainean bigarren eta hirugarren ahotsak egiteko erraztasuna dute. Testuei erreparaturik, eta orokorrean hartuta, hausnarketarako gogoeta asko aldarrikatu nahi ditu. Baina guztien gainetik emakumearen eta amatasunaren ideia dago. Letren azterketa egin ondoren, Simone de Beauvoir pentsalari eta idazleak aldarrikatutako “emakumearen eraikuntza kulturala” bat etor daiteke AMAK taldeak idatzitakoarekin.\nEreñozun, duela gutxi, festa zahar bat errekuperatu dute, haren berri jakin dugunean osatu dugu kalejira erritmoarekin. Gai polita iruditu zaigu. Doinua, berriz, gure errepertorioan dugun melodia itsaskor bati tiraka atera zaigu. Erditu berriari egitenzaion bisita da atsolorra.Aitortze edo deklarazio batetik datorren amodio kantua da, baltsarekin atondurik. Soinua grabitate-zentro gisa.\nBilbon, gona janzteagatik mutiko batek jasandakoaren ondoren, Oñatin mutilek gona jantzi zuten hari babesa eman etaadierazteko. Gonak ez du generorik.\nAhoan euskara eta gure errepertorioan arin-arinak. Aldarrikapena bizkor-bizkor eta arin-arin gauzatu dadin.Balada. Amari eskainitako kantua. Kantu goxoa eta sentibera.Trikitixa. Dena ez da poza, irrifarra. Dena ez da guay. Haserretu ere egin behar dugu eta gure amorruak atera behar ditugu. Gure atzamarrak dantza baten jartzen ditugu kriskitin eginez amorrua botatzeko.\nAlaitz Telletxea Tolosa, Maixa Lizarribar Saizar, Amaia Oreja Unanue y Kristina Solano Maiza son las cuatro AMAK.\nBERRIKETAN txalaparta eta flamenkoa uztartzen dituen proiektua da. Berriketan hitzak euskaraz hitz egitea esan nahi du. Proiektu hau euskal herriaren sustraietan jaio zen. Dantza flamenkoa eta bere musika txalapartarekin (Euskal Herrian tradizio handia duen antzinako instrumentuarekin) uztartzen ditu. Alaitasunagatiko Ttakunak, txalapartaren kantuaren barruko dantzaren takoiek edo lerro artean xuxurlatzen dituzten gitarrek eta kexuek elkarrizketen joan-etorria eta ikuskizun honen sentimendua osatzen dute\nKideak: Aitor Korta eta Mikel Aveiro (txalaparta), Miguel Linares (gitarra), Eider Elorza, Angel Lopez de Toro (kantua) eta Adrian Larrañaga (perkusioa) eta Askoa Etxebarrieta Lasheras, “La Pulga” (dantza).


Doktore-tesia | Enhancement of Fog/Edge and Cloud based IIoT Architectures: reduction of energy consumption, storage cost, and download time in distributed fog/edge and cloud computing schemes | IKERLAN\nEnhancement of Fog/Edge and Cloud based IIoT Architectures\nZUZENDARIAK: Josu Bilbao eta Pedro M. Crespo Bofill\n4.0 industriak bilakaera teknologiko bat islatzen du industria eta fabrikazioaren digitalizazioaren bitartez. Industria eraldaketa hau posible egiten duten funtsezko teknologiak Sistema Ziberfisikoak (Cyber-Physical Systems, CPS) eta Gauzen Interneta (Internet of Things, IoT) dira nagusiki, eta milioika gailuren arteko konexioa ahalbidetzen dute. IoT teknologiak industria eremuan aplikatzen direnean, Gauzen Internet Industriala (Industrial IoT, IIoT) sortzen da, Machine-to-Machine (M2M) eta industria-komunikazioko teknologiak barne hartzen dituena. IIoT zerbitzuen garapenak baldintza zorrotzak ezartzen ditu industriako zenbait sektoretan, aipatutako transformazio industriala ahalbidetuko duten soluzio berrien beharra sortuz.\nTeknologia berri eta aurreratuak aplikatzeaz gain, ezinbestekoa da IIoT-aren baldintza berriak bermatzen dituen arkitektura bat inplementatzea. Cloud-ean oinarritutako datu-prozesaketa sistemak oso garrantzitsuak dira IIoT aplikazioentzat, batez ere denbora-errealeko datuen kasuan. Hala ere, cloud computing-a ez da beti gai izango denborarekiko sentikorrak diren IIoT aplikazioen baldintza zorrotzak betetzeko. Muga horiek gainditzeko, fog computing-a da azaleratzen ari den topologietako bat, cloud-aren gaitasunak sarearen ertzera, IoT gailuetatik hurbilago, zabaltzen dituena. Aurrekoa kontuan hartuta, tesi honetan arkitektura industrial desberdinen potentziala eta gaitasunak aztertu dira. Hiru-mailako arkitektura baten erabilera (IoT-fog-cloud) etorkizun handiko konponbidea dela ondorioztatu dugu, aplikazio bakoitzaren beharretara hobeto egokitu daitekeelako eta sareari malgutasuna eta eskalagarritasuna ematen dizkiolako. Hiru-mailako arkitektura erreferentziatzat hartuz, hainbat tresna eta teknika aztertu ditugu arkitektura honen berezko ezaugarri eta abantailak hobetzeko duten ahalmena ikusteko, hala nola, Network Coding (NC) eta Machine Learning (ML).\nTesiaren lehenengo ekarpena NC datu kodifikazio teknikek biltegiratze sistemen gaineko egokitasuna aztertzea izan da. Kostu txikiko cloud zerbitzuak erabili ditugu NC-rekin batera, errentagarritasun ekonomikoa eta fidagarritasuna bermatzeko helburuarekin. Emaitzen arabera, biltegiratzea minimizatzen duten konfigurazioek kostuak gehiago murrizten dituzte, eta honez gain, biltegiratze kostua txikiagotu egiten da cloud kopuru handiagoz osatutako sistemetan. NC teknikekin jarraituz, eta berriro ere datu-banaketa mekanismo gisa NC teknikak erabiliz, fog-cloud arkitektura batean biltegiratutako datuak deskargatzeko behar den denbora aztertu dugu. Kasu honetan nodoei errendimendu-parametro desberdinak esleitu dizkiegu. Deskarga-denbora minimizatzen duen datu-banaketa optimoa lortzeko, sistemaren parametroak kontutan hartzen dituen banaketa-algoritmo optimo bat garatu dugu. Burututako analisiek erakusten dute proposatutako eskemak beste banaketa-estrategia batzuk gainditzen dituela, baita konektibitate baldintza eskasetan ere. Aurreko bi ekarpen hauek NC tekniken potentziala frogatzen dute. Gainera, teknika horiek estrapolatu egin daitezke beste faktore batzuk hobetzeko, adibidez, sistemaren nodoen arteko komunikazioetan jasan daiteken atzerapena.\nTesi honen hurrengo ekarpena ML-a erabiltzen duten datu-iragarleen aplikazioa izan da. Teknika/teknologia hau aplikatuz fog computing-ean oinarritutako arkitektura baten parte diren IoT nodoen eraginkortasun energetikoa hobetu nahi izan da. Horretarako, MQTT komunikazioa oinarri duen komunikazio-eredu bat definitu dugu. Eredu horrek bit bakoitzaren energia kontsumoa eta komunikazioan elkarbanatutako byte kopurua hartzen ditu kontuan, baita algoritmo prediktiboaren doitasun-maila ere. Frogatu ahal izan dugunez, energia gutxiago kontsumitzen da iragarlearen doitasun-maila hobetzean, eta QoS maila altuagoekin, proposatutako eredua errentagarriagoa da, bereziki tamaina handiagoko mezuak trukatzen direnean.\nAzkenik, Homomorphic Encryption (HE) zifratze teknologia NC teknikekin batera erabiltzea proposatu dugu, IoT-aren pribatutasun-arazoak gainditzeko, eta baita NC-ek IoT arkitekturarentzako ekar ditzakeen onurak handitzeko. Aipatutako arkitekturaren gaineko aplikagarritasuna era teoriko batean erakutsi dugu, momentuko ikerketa lanetan oinarrituta. Bukatzeko, bi teknologia hauen aplikazioak arkitektura mota horretan dituen onurak eta muga nagusiak eztabaidatu ditugu.


Kasu hau, egiatan, Ainhoa Tirapu jokalariarena da. Rayco Sanchezek (Bilbo, 1985), Opio errebeldea liburuaren idazleak, auzo-lotsa sentitzen du haren egoera ikusita: “Halako gauzek amorrua eragiten didate; ez arropa denda batean lan egiteagatik, baizik eta emakumeen eta gizonen arteko aldea horren nabaria dela agerian uzten dutelako”. Sanchezen liburuak futbola iraultzarako eta gizartea aldatzeko tresna izan daitekeela defendatzen du, eta “egun, oso gauza gutxi dago feminismoa bezain iraultzailea; sexuen arteko egiazko berdintasuna baita jendarte matxista gehien kolpa dezakeen harria”.\nIzan ere, futbolaren mundua osatzen duten esparruak (kirola bera, administrazioa, giroa, komunikazioa, etab.) gizonkeriaren ikur eta gotorlekutzat hartu dituzte askok. Horrekin zeharo bat dator Cristina Pascual (Barakaldo, 1990) Sestao River taldearen Resaka Verdinegra peñako kidea: “Futbolak, tradizioz, maskulinitatea, indarra, kanon estetiko jakin bat eta lehiakortasuna aldarrikatu izan ditu. Gizona bazara, normala izateko kiroletan erregea gustatu behar zaizu; horixe abiapuntu, gizonkeria hori azpimarratzen duen guztiak balio du, irain matxistak, emakumeak gutxiestea eta objektu sexualak balira bezala tratatzea barne”.\nHorregatik guztiagatik, askotan, futbolean aritu nahi duten neskek mutilek baino zailtasun dezente gehiagori aurre egin behar izaten diete. Hain zuzen, Patricia Beristain (Portugalete, 1988) Portugalete taldeko jokalari ohiak egin behar izan zuen moduan: “Futbola, nire bizitzako zati oso handia izateaz gain, borroka amaiezina izan da niretzat. Ikastolan, neskatoontzako talderik ez zegoenez, geuk sortu behar izan genuen; helduaroan ere, denetariko zailtasunak izan ditut: Portugaleteko emakume saila eratu beharra, entrenatzaile barik ibiltzea, eta ordutegi eta azpiegitura txarrenak izatea, besteak beste”. Beristainen esanetan, “egun, gazteagoek eskaintza handiagoa daukate, behintzat, baina, hori horrela bada, aurretik ibili garenok asko borrokatu izan garelako da”. Egoera horretaz baliatuta, apika, Nahikari Garcia (Urnieta, 1998) Realeko jokalari nabarmenetakoaren ibilbidea oso bestelakoa izan da. “Ni beti oso modu naturalean aritu izan naiz futbolean, bai txikitako jolasetan, baita taldeetan ere; eta benetan eskertzekoa da. Badakit emakumezkook errepresio handia jasan behar izaten dugula esparru askotan, baina jende askoren ahalegin eta sakrifizioari esker, oztopo asko pixkanaka desagertzen ari dira”.\nEdonola ere, emakumeen kirolaren gaineko informazioa ere badoa astiro hedabideetan leku gehiago izaten. “Bigarren mailako albisteak direla uste dute askok” dio Nerea Rego (Algorta, 1995) Uribe Irratiko Eta emakumeak zer? saioko esatariak, “baina jendearen informazio eskaria ikusita, bigarren saioan ohartu ginen ordu erdi ez zela nahikoa, eta, hala, iraupena bikoizteko esan ziguten”. Irratsaioak emakumeen kirolaren inguruko albisteak jorratzen ditu, besterik ez. Haren kide Ane Rojo (Sestao, 1995) Onda Vasca-ko kazetariak argi dauka: “Saioaren arrakastak erakusten digu askotan, eragileak arriskatu egiten badira, ezusteko emaitza positiboak eduki ahal dituztela bueltan. Baina, horretarako, apustuak egin behar dituzte, eta, beti bezala, dirua da jokatzeko erabiltzen dena”.\nNorabide onean eman beharreko pausoak\nAne Urkiri (Mutriku, 1993) Realari buruzko blog batean idazten hasi zen, eta, egun, kirol kazetari dabil Gara egunkarian. Rojok aipatutakoaren harira, Urkirik uste du hedabideetan askotan ez dagoela nesken kirolaren aldeko apustu argirik. “Ikusgaitasun soila ez da nahikoa. Ez badute egiatan inbertitzen, telebistek partidak emateagatik dagozkien irudi eskubideak ordainduta, esaterako, norabide honetan emango diren urratsak eskasak izango dira”.\nZentzu horretan, federazioek eta klubek ere badute zer esan. Euskal Herriko egoera apurtxo bat ezberdina bada ere (Garciak dio hemengo taldeak “oso erreferentzialak” direla, “denok klubaren parte garela sinesten dugulako”), Urkirik azpimarratzen duenez, “behin eta berriro aurrera goazela esanagatik, eta Iberdrolak dirua emanagatik, lehen mailako liga oraindik ez da profesionala”. Are gehiago, Iberdrola Ligan (Estatuko lehenengo mailan) aurten sartu da indarrean epaileak emakumeak izan beharreko eskakizuna, Europako beste liga batzuetan aspaldi onartuta izan arren. Erabakia, gainera, oso polemikoa izan da, eta askori kostatzen ari zaio onartzea. Rojok, ordea, ez du ulertzen “zergatik eman dugun hainbeste denbora guztiz logikoa den erabaki hau hartzen. Ez dakit harropuzkeriagatik izan den, edo, beharbada, negozioengatik, baina ziur ez dela futbol kontuengatik izan”.\nSanchezek diru kontua dela dio bere liburuan, Neskak ala inor ez! artikuluan. “Badirudi kirolaren eta berdintasunaren arteko kontuak Wall Streeten arabera neurtzen direla. Ekonomikoki bideragarria den heinean, emakumezkoen futbolean inbertituko da; noski, Iberdrolak bueltan dirua ikusiko ez balu, ez litzateke emakumezkoen ligaren babesle nagusia izango”. Askotan, enpresariek argudio klasiko bat baliatzen dute jokaera hauek babesteko, alegia, nesken futbolak ez duela mugitzen mutilenak beste diru; alabaina, eta Beristainen arabera, “akaso, produzitzen duguna ez da berbera izango, baina horretan saiatzeko aukera izan behar dugu, eta hastea ere ezinezkoa da, inork ez badu nahi gure alde arriskatu”.\nDena dela, Garciak dioen moduan, “berdintasuna erdiesteko, emakumeen eskubideak aldarrikatu nahi ditugu, besterik ez. Buruan sartu nahi digute feminismoa txarra dela, zoroa, eta gizonak baino hobeak garela uste dugula; ez da egia, inondik inora”. “Hitz batean: guk duintasuna eskatzen dugu” dio Urkirik, “ez dut uste inork parekatu nahi dituenik nesken lehenengo mailako baldintzak mutilenekin, ekonomiak ez bailuke jasango. Baina aukera bat badago, Danimarkako futbol selekzioek izandako jarrera ikusita: gizonezkoek beren soldata jaitsi dute, emakumeena handitu ahal izateko. Horra hor, nire ustez, feminismoa aldarrikatzeko eredu garbia”.\nFuntsean, eta ikusitakoak ikusita, argi dago oraindik futbola gizonkeriaren gotorleku sendoenetako bat dela. Pascualen ustez, “gizarte patriarkalaren sinbolorik argienetakoa da, eta feminismoak lan handia izango du oraindik arlo honetan”. Halere, desoreka eta desberdintasun giro honetan eroso dagoena gero eta deserosoago sentituko da, berandu baino lehen.\nHori gertatuko da, ziur, mundu honetan ibiltzen, disfrutatzen, borrokatzen eta lanean aritzen diren emakumeei esker.


Asteazkena, 2018(e)ko maiatza(r)en 30-(e)an 09:33etan\nEnkarni Genua txotxongilolariak Iparragirre poetaren txotxongilo bat oparitu dio Topic museoari\nTopic-eko ohiko kolaboratzailea den Txotxongilo Taldea konpainiak, Jose Mari Iparragirre bertsolari eta poeta urretxuarraren txotxongilo bat oparitu dio Topic museoari. Iparragirre preso egon zen Tolosako euskal Herria plazan zegoen kartzelan, justu gaur egun museoa kokatzen den lekuan.\nEnkarni Genua, bere sortzaileak, aspalditik izan du lan hau Topic museoari oparitzeko gogoa. “Tolosako Txotxongiloen museoan lanean eta kolaboratzen dihardugun pertsonen artean, Iparragirrek leku honetan bere txokoa izateko desioa, gogoa eta ikusmina sortu zen; hain zuzen ere bere bizitzako egun latzak bizi izan zituen kartzelan”, dio Genuak.\nAbenturazalea eta bidaiaria, Iparragirrek leku askotara eraman zuen bere musika, Amerika barne. Bere inguruan biltzen ziren pertsona askok mirestu egiten zuten baina behin, jendetza aztoratzeagatik salatua, atxilotu eta Tolosako presondegira eraman zuten. Bere ziegan Nere amak baleki konposatu zuen, bere abestirik hunkigarrienetarako bat.\nTxotxongiloa Topic museoan dago jadanik eta bere txotxongilo-bildumaren parte da.


Zumarragako Trikitixa, ‘Basker’ dokumentalean\n26 apirila, 2017 Bideo Zaharrak, Multimedia 3048\nSuediako telebista publikoak Euskal Herriari eta euskal kulturari buruzko Basker dokumentala egin zuen 1963an. Irudi horietako batzuk, Goierrin grabatuak izan ziren, tartean, Zumarragako Trikitixak herriko Eusebio tabernan egindako saio batean hartutakoak. Joxe eta Xeberen Urteaga ageri dira soinua eta panderoa jotzen; dantzan berriz, Miguel Urteaga eta Rosarito Arrizabalaga.\nZumarragan irudi gehiago ere grabatu zituzten Suediako telebistakoek. Besteak beste, Eitzagako aizkoragileen tailerrean izan ziren.\nGailurra Xtreme: Axari Trail »


dbh 4.maila 18-19 | Txantxiku Ikastola\ndbh 4.maila 18-19\nIrakurri gehiago DBH 4.mailako ikasleak Donostialdean-i buruz\nMaiatzaren 22an, DBH 4.mailako ikasleok Donostiara joan ginen. Irteera honetan EITB-ko Miramongo egoitza ikusteko aukera izan genuen, tartean Euskadi Irratia eta Euskadi Gazteako estudioak eta ETBko platoak ezagutuz. Esatari eta kazetarien lana gertutik bizi eta telebistako lehiaketako programa baten grabaketa ere ikusi ahal izan genuen.\nIrakurri gehiago Bretainia eta Bartzelonara bidaiak-i buruz\nAste Santuko oporretatik bueltan, DBH 4. mailako ikasleekin pare bat bidaia burutu genituen. Frantseseko ikasleekin Bretainian egon ginen astebetez, Lise Diwan Karaez ikastetxeko ikasleekin egindako elkartrukearen bigarren zatia osatzeko. Teknologiako ikasleekin berriz, Bartzelonan izan ginen, coworking eta maker proiektu ezberdinak ezagutzen. Esperientzia ahaztezinak utzi zizkiguten bi bidai izan dira, dudarik gabe!\nIrakurri gehiago DBH 4.mailako ikasleak irabazle-i buruz\nApirilaren 5ean Donostian ospatutako Zuk Zeuk eguneko garaile izan ziren Txantxiku Ikastolako DBH 4.mailako ikasleak. Mondragon Unibertsitateko Leinn graduko My Way kooperatibak antolatutako ginkana erraldoian Gipuzkoako 400 ikaslek parte hartu zuten.\nBertan, Garapen Iraunkorreko bost helburu landu zituzten gazteek: Goserik ez, Etorkizuneko hezkuntza, Genero berdintasuna, Mugikortasun iraunkorra eta Belaunaldien arteko aliantzak.\nIrakurri gehiago Bretainiako ikasleekin elkartrukea-i buruz\nPasa den eguenean agurtu genituen aurten Oñatira etorri diren lagun bretoiak. DBH 4. mailako frantseseko ikasleek zortzigarren urtez burutu dute Karaez herriko Diwan lizeoko ikasleekin elkartrukea. Astebete izan dira gurekin bretoiak eta, tarte horretan, Oñati, Donosti eta Bilbo ezagutzeko aukera izan dute. Elkarrekin une ederrak igaro ditugu!\nLerro hauen bitartez elkartruke hau posible egin duzuen familia eta langileei eskerrak eman nahi dizkizuegu. MILA ESKER!\nIrakurri gehiago Galdegazte saioan kazetari-i buruz\nDBH 4 .mailako 4 ikasle, kazetari lanetan aritu gara Goiena Telebistako Galdegazte saioan. Bertan, Oihana Aldai Errealeko atezaina elkarrizketatzeaz gain, aurretik honen familiakoekin eta lagunekin harremanetan jarri gara kirolaria animatzeko bideotxo batzuk grabatuaz.\nKazetarien eta telebistaren mundua gertutik ezagutzeko aukera aparta izan dugu!\nHementxe duzue elkarrizketa ikusgai: GOIENA.EUS\nIrakurri gehiago DBH 4.mailako ikasleak udaletxean-i buruz\nDBHko 4. mailako Ekonomiako ikasleok, geletan Ekonomia eta Zergak unitate didaktikoa landu ondoren, martxoaren 12an B taldekoak eta 15ean A taldekoak, Udaletxean izan ginen zergen eta aurrekontuaren inguruko gaiak lantzen. Udal Kontuen gaia daraman Paskual Elustondok eta Mikel Biain alkateak, besteak beste, Oñatiko Udalak jasotzen dituen zergak, horien ezaugarriak eta aurrekontuaren inguruko informazioa ezagutzeko aukera eskaini ziguten.\nLerro hauen bidez eskerrak eman nahi dizkiegu Paskual Elustondori eta Mikel Biaini eskaini ziguten tarteagatik eta emandako azalpenengatik.\nIrakurri gehiago Ekintzailetza DBH-ko 4.mailan-i buruz\nDBH 4. mailako Ekintzailetzako ikasleok otsailaren 8an JAKIONeko Susana Aiastuiren bisita izan genuen eta ekoizten dituzten produktuak eta horien kalitateaz jabetzeko ezaugarriak azaldu zizkigun. Gure galdera guztiak ere oso ondo erantzun zituen. Gure proiektua bideratzeko laguntza ezin hobea izan zen!\nMila esker, Susana, eskaini zenigun arretarengatik!!!\nIrakurri gehiago DBH 4.mailako ikasleak Zumaian-i buruz\nJoan zen otsailaren 6an DBHko 4. mailako ikasleok Zumaian izan ginen eta itsasoari begirada bat bota ondoren, kosta eta flyscharen ezaugarriez jabetzeko, Algorri interpretazio zentrora abiatu ginen.\nAzalpenak jaso ondoren, itsaslabarrera hurbildu eta geologiako edertasunaz gozatu genuen interpretazio zentroko gidari baten laguntzaz. Irteera oso interesgarria izan zen.\nIrakurri gehiago Ekintzailetzako ikasleak Txokolateixian-i buruz\nDBH 4.mailako Ekintzailetzako ikasleak joan zen eguaztenean Txokolateixian izan ginen eta Oihana Diazek txokolatearen osagaiak eta ekoizpenaren xehetasunak azaldu zizkigun. Gure galdera guztiak erantzun zituen eta txokolatea dastatzeko aukera ere izan genuen. Oso gustura egon ginen.\nMila esker, Oihana!\nIrakurri gehiago Lehen sektorea aztertzen-i buruz\nDBH 4. mailako ikasleok urtarrilaren 9an Gomiztegi baserria bisitatu genuen. Ainhoa Inzak Gomiztegiko gaztagintza eta Artzai eskolaren ezaugarri guztiak azaldu zizkigun, gure galdera guztiak erantzun eta gazta goxoa dastatu genuen. Ukuiluan ardiak eta arkumeen artean egon ginen eta bildotsen jaiotzak ikusi genituen.\nBisitaren bukaeran, Mikel Arregiren laguntzaz, ardi txakurraren lana ikusteko aukera izan genuen. Ainhoak Ekintzailetza arloko proiektua aurrera eramateko, saltzen duten gaztaren prezioen berri ere eman zigun.


Wikiloc - ibilbideak Irun Lesaka - Arbes, País Vasco (España)- GPS track\nIrun Lesaka 38\nEtapa1 GR11: Irun-Alberg Arritxulo (GR121) / Arritxulos - Club Cordada (senderismo) Peñas de Aia: Irun - Ugaldetxo (Hernani) (GR-121) (senderismo) Irun - Ibardin (Vueltita por Xoldokogaina) (mountain bike)\nBisitak 1275, kokapena 47\nIbilbidea hormigoi eta brea duten bideak saihestuaz egina dago. Hasiera Irungo Ibarla auzotik, Irugurutzetako labeetaraino. Hemendik Enbidoko aldapatik goiti Gorostardiko bidegurutzeraino. GR-11 jarraituz San Antongo presara jaitsi eta gero Tellegi baserriraino igo. Gero Amarguriko Lepoan GR-11 utzi eta ibilbidea Lesakara jaisten da. Ibilbide polita!\n*Lesaka: Euskal Herria – Basque Country\nIrun Lesaka https://eu.wikiloc.com/wikiloc/view.do?id=3402460 Ondo izan,


Kultiba Kultura Eraldaketak - Andoni Lastra Martínez\nHasiera » Andoni Lastra Martínez\nEnpresen Administrazioan eta Zuzendaritzan lizentziaduna eta Marketinean espezializatua EHU-UPV-en (2011), gainera Tecnaliaren Ekintzailetza “Leadership Adventure” graduondokoa egin zuen (2012), bertan proiektu ekintzailea hasi zuen beste pertsonekin batera.\nKULTIBA aldaketa kulturalen bazkidea da. Taldeen kudeaketarekin, hausnarketa eta orientatze estrategikoarekin, sormenarekin eta berrikuntzarekin lotutako proiektuetan hartu du parte, baita kulturarekin eta aisialdiarekin lotuta dauden proiektuen diseinuan ere.\nGaur egun bitartekaritza kulturalaren ildoaren arduraduna da, non partaidetza proiektuen buru da; lan-taldeak antolatu eta dinamizatzen ditu. Ekimen eta proiektu kulturalen diseinuan ere hartzen du parte, zeinekin balioak transmititu emoziozko dimentsio batetik.


Herri Ondarea :: Basurdetan\nBediako koadrila bat basurdetan ibili izan da, basotxarriak hilten. Basora txakurrakaz joan, eta basurdearen arrastoren bat topau ezkero, txakurrak soltau eta eurekaz batida bat egiten eben. Basurdeak urteten ebanean, suertea eukanak hil egiten eban. Nork hilten eban jakiten zan.\nInformanteak egun baten bi hil ebazan tiro bigaz.\nEz dira basurde asko egoten, halanda be, orain lehen baino gehiago dagoz.


NEIKEReko bi ikertzaile Stanford-eko Rankingean, munduko zientzialari eraginkorrenen artean - Neiker\nHome Berriak NEIKEReko bi ikertzaile Stanford-eko Rankingean, munduko zientzialari eraginkorrenen artean\nNEIKEReko bi ikertzaile Stanford-eko Rankingean, munduko zientzialari eraginkorrenen artean\nCarlos Garbisu, ingurumen mikrobiologian aditua, eta Ramon Juste, animalien osasunean aditua, duela gutxi aintzatetsi dituzte nazioartean beren bikaintasun zientifikoagatik, Stanfordeko Unibertsitateak (Kalifornia) egin duen munduko zientzialari garrantzitsuenen zerrendan sartuta (Ranking of the World Scientists: World ‘s Top 2 Scientists). Munduko ikertzaile aipatuenek osatzen dute zerrenda hau, eta osatzen dutenentzat izugarrizko aintzatespena da. Izan ere, une honetan, ranking hau nazioarteko erreferentzia zientifikoko dokumenturik ospetsuena da zientzialariek egindako lanaren eragina ezagutzeko.\nGarbisu doktoreak, gaur egun NEIKERreko zuzendari zientifikoa denak, aurrerapen garrantzitsuak egin ditu lurzoruetan bizi diren mikroorganismoen ezagutzan, bereziki nekazaritza-lurzoruetan eta lurzoru kutsatuetan, eta Euskal Autonomia Erkidegoan Lurzoruen Ekologia Mikrobianoa garatzen lagundu du, aitzindari gisa. Era berean, ezagutza teoriko eta praktiko garrantzitsuak eman ditu lurzoru degradatuak berreskuratzeari dagokionez. Gaur egun, ikerketaren zati handi bat ingurumenean antibiotikoekiko erresistentziak barreiatzeko eta larrialdietarako arriskuari buruzkoa da.\nBestalde, Ramon Juste doktoreak, NEIKERreko Animalien Osasun Saileko ikertzaileak, animalien osasunaren inguruan garatu du bere jarduera zientifikoa. Ekarpen zientifiko nagusiak mikobakteriosiak aztertzean oinarritzen dira, paratuberkulosia kontrolatzeko eraginkortasun epidemiologiko eta ekonomikoaren lehen eredu matematikoa garatuta eta txertaketaren babes espezifikoa eta ez-espezifikoa frogatuta. Gaur egun, ildo horri jarraitzea da bere interesik handiena, hanturazko gaixotasun geldoen sortzetiko immunitate-mekanismo komuna eta immunoterapia aktiboaren bidezko kontrolerako aplikazioa azalduz.\nAintzatespen horrek, era berean, NEIKERren bikaintasun zientifikoa islatzen du, bereziki merezimenduzkoa baita NEIKERren ikertzaile-kopuru txikia kontuan hartzen badugu, Stanfordeko rankingean dauden beste zentro askoren aldean, eta NEIKERrek bere ikerketa-lana euskal lehen sektoreari egindako transferentziarekin eta zerbitzuarekin partekatzen duelako, balio erantsia emateko eta lehiakortasuna hobetzeko.


Koltza olio - Wikipedia, entziklopedia askea.\nKoltza olioa koltzaren (Brassica napus) hazietatik ateratzen den olioa da. Espainian ospe txarra hartu zuen 1981ean ehundaka lagun egoera txarrean zegoen olio honen ondorioz hil zirelako. Beranduago Olio toxikoaren sindromea deitu zioten gertaera honi.\nKoltza alorrak Alemanian\n1970eko hamarkada arte koltza olioak azido eruziko (C22 :1) ugari zeukan. Ikerketa batzuek gantz-azido honen kontsumoa bihotzarentzako kaltegarria izan zitekeelako susmoa piztu zuten. Harrezkero eruziko gutxiko koltza barietateak lortu dira, ezagunena Kanadan garatutako "canola" (Canadian oil, low acid). Gaur egun koltza olioaren batez besteko gantz-azido osaketa hau da:\naseak azido palmitikoa %4\nazido estearikoa %2\nmonoasegabeak azido oleikoa %62\npoliasegabeak azido linoleikoa %22\nazido alfa linolenikoa %10\nOrain dela 4.000 urte Asian koltza olioa kontsumitzen zen. Erdi Arotik aurrera Europan jateko eta kriseiluetarako erregai gisa erabili zen. Gaur egun, giza elikaduran asko kontsumitzen da. Horrez gainera, bioerregaiak (diester), lubrikagarriak eta disolbatzaileak egiteko, gero eta gehiago erabiltzen da. Beste erabilpen batzuk ere ditu: kosmetikogintza, plastikogintzako gehigarria...\nOlio toxikoaren sindromea.\n↑ a b Canola Thecanadianencyclopedia.com\n↑ Les utilisations du colza[Betiko hautsitako esteka] Agro.basf.fr\nAzken aldaketa 25 martxoa 2022(e)an, 14:56(e)tan\nOrriaren azken aldaketa: 25 martxoa 2022, 14:56.


Hidrogenoak gutxienez 900 milioi euroko inbertsioa eskatzen du – Ekonomiaren KZ\nEusko Jaurlaritzak hidrogenoaren ekoizpen-, banaketa- eta kontsumo-ekosistema bat Euskadin sortzearen alde egindako apustuak 910 eta 1.510 milioi euro arteko inbertsioak aurreikusten ditu 2030era arte, urte horretan industriaren guztizko energia-kontsumoaren % 5 energia-iturri horretan egotea espero baitu.\nIñigo Ansola EEE Energiaren Euskal Erakundeko zuzendari nagusiak Eusko Legebiltzarrean azaldu zituen atzo Eusko Jaurlaritzaren mendeko erakunde horrek egin duen Hidrogenoaren Euskal Estrategiaren ildo nagusiak. Estrategia horretan 2030erako hainbat helburu agertzen dira.\nEkoizpenari dagokionez, plan estrategikoak ezartzen du sortzen den hidrogeno guztiak jatorri berriztagarria edo karbono gutxikoa izatea, gaur egun hidrogenoa grisa den arren, hau da, bere ekoizpenean kutsatzaileak isurtzen diren arren. Bederatzi urte barru, elektrolizazio potentzia instalatua 300MW-ra ere iritsi nahi du.\nAlderdi bisualago batean, Hidrogenoaren Euskal Estrategiak aurreikusten du 2030ean 20 autobuseko flota izatea, energia mota horrek eta tamaina desberdinetako salgaiak garraiatzeko beste 450 ibilgailuk bultzatua. Funtzionamendua errazteko, EAEko hiru lurraldeetan sarbide publikoko 10 hidrogeneroren operatiboak egongo direla uste du.\nDatuak alde batera utzita, Iñigo Ansolak hidrogenoak ingurumena errespetatzen duten jardunbideak bultzatzen dituzten politiken barruan duen garrantzia azpimarratu zuen. Energia iturri hori “funtsezkoa da energia berriztagarriak behin betiko aireratzeko eta integratzeko”, adierazi du.\nEra berean, gogorarazi zuen atzo aurkeztutako estrategia bat datorrela Europako helburuekin eta klima-aldaketari buruzko Parisko akordioarekin, eta Europak hartutako konpromisoak lortzen lagunduko duela, 2050ean petrolioa eta haren deribatuak energia-erabileretarako ez erabiltzea aurreikusten baitute.\nAnsolaren ustez, 910 eta 1.510 milioi euro arteko inbertsioekin 100.000 tona hidrogeno berriztagarri edo karbono baxu ekoitzi ahal izango dira, hau da, 300.000 tona petrolio aurreztuko dira, eta horrek 350.000 etxebizitza kontsumitzea esan nahi du.\nEuskal industrian ere eragin zuzena izango du, karbonoa kentzea ahalbidetuko baitu. Baina alderdi ekologiko horretaz gain, hidrogenoaren inguruko ekosistema bat sortzea negozio-aukera bat da euskal ekonomiarentzat, EEEko zuzendariak adierazi duenez.\nHala, datozen urteetan “hidrogenoaren merkatu europar eta global baten garapen nabarmena” izango dela uste du, eta horrek euskal industrian eragin positiboa izan dezakeela, bai ekoizpenean bai biltegiratzean, garraioan eta banaketan gaitasunak sortzen eta egokitzen badaki.\nAnsolak gaineratu zuen hidrogenoak energia berriztagarrien integrazio masiboa ahalbidetuko duela sistema energetikoan, elektrizitatetik sortu eta garraiatu ahal izango baita.\n← Bonu berdeen eta sozialen jaulkipena 3,5 aldiz biderkatu da azken urtean\nGipuzkoako Bazkundeak, Aldundiak eta Jaurlaritzak jardunaldia antolatu dute →


Samsung eta Qualcomm Galaxy S9 | prozesadorea prestatzen hasten dira Androidea\nDuela egun gutxi Galaxy S8 eta S8 Plus salgai jarri ziren, baina Hego Koreako txosten berri batek Samsung eta Qualcomm lanean hasi direla esan du mugikorreko prozesadore berria konpainiaren hurrengo enblematikoan erabiltzeko Galaxy S9.\nBerriaren prozesadorea kontuan hartuta Galaxy S8 Snapdragon 835 da, seguruenik Galaxy S9 prozesadoreak Snapdragon 845 deituko du. Gainera, SoC berriaren garapena amaitzen denean, bere produkzio masiboa edo TSMC edo Samsung-ek egina.\nSnapdragon 835 Samsung fabrikatzen ari da bere oinarrian 10nm-ko prozesua, eta% 27 errendimendu handiagoa eta% 30 eraginkortasun handiagoa agintzen ditu 14nm prozesuan oinarritutako aurreko modeloekin alderatuta. Ziurrenik snapdragon 845 are errendimendu eta eraginkortasun handiagoa emango du baina oraingoz goiz da datu gogorrak espekulatzeko.\nDuela gutxi, Samsungek ere aurkeztu zuen bigarren belaunaldia 10 nanometroko fabrikazio prozesuaren errendimendua% 10 handitzen du eta energia kontsumoa% 15 hobetzen du 10 nm-ko lehen belaunaldiko txipekin alderatuta.\nGalaxy S9 garatzen hasi da dagoeneko\nGalaxy S8 merkaturatu eta gutxira, Samsung-ek Galaxy S9 normalean baino lehenago hasi zuen garatzen, hurrengo terminalak ahalik eta perfektuenak izan zitezen eta Galaxy Note 7-rekin gertatu ziren bezalako arazorik gabe.\nIldo horretatik lehenengo txostenen arabera, Galaxy S9 pantailaren arduraduna den taldea apirilaren erdialdean hasi zen lehenengo laginak bidaltzen, eta maiatzaren amaieran konpainia beste osagai gakoak prestatzen hasiko da, hala nola moduluak.\nGalaxy S9-ren prozesadoreari dagokionez, Samsung-ek Galaxy S8-ren estrategia bera erabiliko du ziur asko, Snapdragon prozesadoreak edo Exynos merkatu desberdinen arabera.\nArtikuluaren bide osoa: Androidea » Android gailuak » Telefono mugikorrak » Samsung » Samsung eta Qualcomm Galaxy S9 prozesadorea prestatzen hasten dira


EUSKARAREN EGUNA EGUNERO OSPATU BEHAR | Zuialde Herri Informazioa\nEUSKARAREN EGUNA EGUNERO OSPATU BEHAR\nPosted: 2012/12/03 in Euskara\nEuskararen Eguna ospatzen ari dira gaur herritarrak eta hainbat erakunde.\nEkitaldi egitarau zabala antolatu dute horretarako. Euskaraz egiteko egitasmoek babes zabala izan dute, eta eguna baliatu dute tresna berri bat aurkezteko: Mintzanet.net.\nHainbat herritar ari dira gaur Euskararen Eguna ospatzen, horretarako prestatu dituzten ekitaldietan parte hartuta.\nMahai inguruak, erakusketak, tailerrak, azokak eta abarrak antolatu dituzte, euskara sustatu eta omentzeko.\n1949an sortu zuen Eusko Ikaskuntzak Euskararen Eguna, eta urtero-urtero ospatu dute. Hala egin dute gaur ere hainbat lekutan.\nGasteizen, esaterako, euskara sustatzen lagundu duten gasteiztarrei Lazarraga sariak emango dizkiete, eta abenduaren 5era bitartean euskararen inguruko ekitaldi ugari egingo dira.\nABENDUAren 8an MURGIAKO PLAZAN TRUKE AZOKA\nUNA ALTERNATIVA DE CAMBIO GLOBAL


eLankidetzako zuzendariak plataforma digitalei eta kooperatibismoari buruzko konferentzia batean parte hartu du - Eusko Jaurlaritza - Euskadi.eus\nPaul Ortegak, eLankidetza-Garapenerako Lankidetzaren Euskal Agentziako zuzendariak, Plataforma Kooperatibei buruzko The New Common Sense Konferentzian parte hartu du Berlinen. Konferentzia ekonomia digital kooperatibistaren inguruan eta horrek egungo erronkei egin ahal dizkien ekarpenei buruzkoa da.\nEkonomia digitalak munduak aurre egin behar dien egungo erronkei erantzun diezaieke, hala nola desberdintasunei edo klima-aldaketari. Zentzu horretan, konferentziaren helburua enpresa digitalak kooperatiben printzipioen arabera nola gida daitezkeen hausnartzea da, eta hainbat plataforma kooperatibek pandemia garaian egindako lana ezagutzea.\nPaul Ortegak ekonomia kooperatibistaren lan baldintzei buruzko mahai-inguru batean parte hartu du. Ekonomia horren bidez desberdintasunak arintzeko aukeraz eta gizarte mugimenduen eta kooperatiben arteko ezagutza trukeaz eztabaidatu du.\nKonferentzia Kooperatiba Plataformen Partzuergoak antolatu du, biltzen dituena 20 herrialde baino gehiagoko 80 kooperatibak, langileak, ikerketa eta diseinu munduko pertsonak eta ekintzaileak, besteak beste. Konferentziaren kolaboratzaileak dira Mondragon Korporazioa eta Mondragon Unibertsitatea.


FiloBlogia - FiloBlogia bihar amaraunean harrapatua\nMezua: FiloBlogia bihar amaraunean harrapatua\n2009-08-29\t17:40:32, Atalak: Denetarik, Internet FiloBlogia bihar amaraunean harrapatua\nHalaxe da. Igande honetan Euskadi Irratiko "Amarauna" saioan parte hartzera gonbidatu naute.Hor izango nauzue, 10:30etatik 11:00ak bitartean, Josu Lezameta eta Haritz Rodrigez blogari eta komunikatzaileen galderei telefonoz erantzuteko.Eskerrik asko Amarauneko jendeari eta Josu eta Haritzi, nitaz pentsatzeagatik. Ikusiko dugu zer prestatu didaten galderen artean...Eguneratzea (2009-08-30, 19:30):Goizeko elkarrizketaren audioa sarean dago eskuragarri:"Amarauna"ko blogariak Filoblogia blogari buruz solasean aritu diraLazarraga, Iruña-Veleia, unibertsitateko irakasleen oporrak... eta beste gai "ezin utzizko" batzuk.\tZabaldu•Bildu•Twitter•\tPermalink-a\nBidaltzailea: egaroa [Bisitaria] · http://www.egaroa.com\tAdi adi izango gara!! Ea Filoblogia nola mugitzen den amaraunean zehar... ;-) 2009-08-29 @ 18:04\tBidaltzailea: Jozulin [Bisitaria] · http://www.blogak.com/jozulin\tEz da hain gogorra izan 3. gradua,ezta?;-)\t2009-08-31 @ 21:46\tBidaltzailea: Ricardo Gómez [Kidea] Ez, ez, oso atsegina izan zen. Baina galdera batzuk zorroan geratu zitzaizkizuen, ezta? Hurrengo batean izan beharko...\t2009-08-31 @ 22:12\tErantzun:


"Zaborraren bilketa sistema adostu dezagun" diote Bosgarren edukiontziaren aldeko plataformakoek - Aretxabaleta - Goiena.eus\n"Zaborraren bilketa sistema adostu dezagun" diote Bosgarren edukiontziaren aldeko plataformakoek\nMirari Altube 2014-01-23 17:36\nEdukiontziak Iralabarri plaza aurrean.\nOrritxoa banatu die plataformako kideek, egunotan, herritarrei, eta bertan diote bosgarren edukiontziaren erabilerak "nabarmen egin duela gora". Gainera, hori erabiltzera animatu gura dituzte herritarrak.\nBilera bat egin zutela Udal arduradunekin jakinarazi dute plataformakoek, eta bosgarren edukiontzia mantendu eta atez ateko sistema ezartzea proposatu zietela bertan: "Hori bai, atez atekoaren erabilera zuzena zorrotz kontrolatuko da eta bosgarren edukiontziaren sistema sei hilabetetik behin bakarrik neurtu". Eta gaineratu: "Horren erabilera okerra bada erabiltzaileak atez ateko sistema erabiltzera behartuko dira". Eta arrazoitzat zera eman duela Udalak: "Atez atekoa ez gainontzeko sistema guztiek erraustegia eraikitzea dakartela eta guretako nahi ez duguna beste nonbait egitea bidegabea dela. Udalak ahaztu egin du hori egitera doala atez atekoarekin, hau da, derrigorrean inposatu". Horregatik guztiagatik plataforma horrek Udalaren proposamena "gaitzetsi" zuela eta elkarrizketa "serio eta zintzo" baterako deia egin: "Gaur da eguna ez dugula jaso erantzunik".\nBosgarren edukiontziaren erabilerak "nabarmen egin duela gora" diote –daturik eman ez arren–, eta gaineratu: "Gure proposamenean jasotako neurri batzuk ezarriz uste dugu bosgarren edukiontziaren aukera bideragarri, erreal eta ekonomikoena dela". Plataformak Udalari egindako proposamen hori eskura daukatela ezagutu gura duenarendako jakinarazi dute; honako helbidean eskatu behar da: atxabalta.5.alde@gmail.com. Eta herritarrak animatu gura dituzte batetik, ekarpenak egitera, eta bestetik, hondakin organikoak jasotzeko saskia eta poltsak Arkupen eskatu eta bosgarren edukiontzia erabiltzera.\nUdalak herritarrei emango dizkie azalpenak\nAna Bolinaga alkateak jakinarazi du ez dela hasiko ezer erantzuten, ezta "gerra mediatikotan" sartu ere. Eta gaineratu du hondakinen kudeaketaren gainean orain arte landutako guztiaren berri laster emango dietela herritarrei –egindako proposamenak, jasotako ekarpenak, emandako pausoak…–. Prentsaurrekoa egiteko asmoa azaldu du.


Ehun urteko lanari gorazarre - Bizkaiko Hitza\n2018, abenduak 07 Albisteak, Bizkaia, Gizartea 157\nEuskara batuaren 50. urteurrena presente egon da urte osoan. Hainbat iritzi eta artikuluk jaso dituzte hizkuntza estandarizatzeko beharrari eta prozesuari berari buruzko hausnarketak. Denek utzi dute agerian hizkuntza bateratzeak izan zuen garrantzia. Euskaltzaindia euskararen akademiari lan hori aitortu dio orain Bizkaiko Foru Aldundiak, Ohorezko Lauaxeta sariarekin. Astelehenean egin zuten ekitaldia, eta Andres Urrutia akademiako buruak jaso zuen saria.\nHizkuntzaren estandarizazio prozesuan Euskaltzaindia “giltzarria” izan dela nabarmendu zuen ekitaldian Unai Rementeria ahaldun nagusiak. “Euskara biltzen, normalizatzen eta modernizatzen egindako lana izugarria izan da. Eta ezinbestekoa”. Euskalkiak “altxorrak” izanik, “eredu bateratuaren beharra” aipatu zuen. “Hizkuntza zenbat eta garatuago eta arautuago egon, orduan eta errazago ikasteko eta erabiltzeko. Ohorezko Lauaxeta sari honek hori guztia lortzeko egindako lana eskertu nahi dio ehun urte bete dituen gure akademiari”. Andres Urrutiak, berriz, ekitaldia Euskaraldiaren azken egunean egin izana baliatu zuen gogorarazteko egitasmo hori bukatzean iristen dela unerik garrantzitsuena.\nEuskara eta euskal kultura sustatu, zabaldu eta normalizatzeko ahalegin berezia egiten duten norbanakoei, taldeei eta erakundeei aitortza egin nahi diete Lauaxeta sariek. Ohorezko sariaz gain, Poesiaren eta Ikus-entzunezkoen ataletako sariak ere eman zituzten astelehenean. 35 urtetik gorakoen Poesia saria Luis Garde Iriartek eskuratu du. Adin horretatik beherakoen kategorian, berriz, Martin Bidaur nagusitu da. Azkenik, ikus-entzuneko lanetan Josu Martinez Martinezen lana saritu dute.\nMartinezek Jainkoak ez dit barkatzen dokumentala ondu du. “Lezo Urreiztietaren begietatik epika, intriga, drama eta umorea” uztartzen dituen lan gisa definitu du epaimahaiak.\nBarbaroak baratzean poema-bilduma saritu diote Garderi. “Muga iradokitzen duten irudien inguruan antolatu du poesia. Muga horrek ereferentzia zehatza du: Mendebalde aberatsaren inguruan eraikitzen saiatu den muga, kanpokoek bertaratzerik izan ez dezaten”. Azkenik, Bidaurri “poeta gazte batek, pultsu ondratuz, gauzak eder bezain gordin esateko trebetasuna” aitortu diote.\nLiteratur sariak, Bilbon\nDurangoko Azokaren atarian eman zituen aldundiak Lauaxeta sariak. Beste horrenbeste egin du Bilboko Udalak ere. Saiakerako Miguel Unamuno, poesiako Blas Otero eta ipuingintzako Gabriel Aresti lehiaketen sariak banatu dituzte asteon. Euskarazko eta gaztelerazko lanak saritzen dituzte hiruretan.\nXI. Blas Otero poesia lehiaketan, euskarazko atalean Barakaldoko Paula Rodriguez Miñambres saritu dute, Oroimenaren xaflakortasunaz lanagatik. Gaztelerazko irabazlea Madrilgo (Espainia) Angela Alvarez izan da.\nXIV. Miguel Unamuno saiakera lehiaketari dagokionez, Galo Martinez de la Pera idazle eta filosofo arabarraren lana nagusitu da euskarazkoen artean. Hirutasun santuaren misterioa edo Paulok egindako faltsutze eta lapurtzeak kristautasuna sortzeko idatzi zuen. Gaztelerazko atalean, Ivan Olano Duqueren El sueño de la especie. Siete ensayos al borde del abismo saritu dute.\nAzkenik, 35. Gabriel Aresti ipuin lehiaketaren sari nagusia Gilen Mejuto Garciak eskuratu du euskaraz, Mutxikina eta zuztarra lanarekin. Gaztelerazkoa, berriz, Marcelo Britos argentinarrak, Vienen kontakizunagatik.